Izvor: SrbijaDanas.com, 19.Maj.2022, 14:21\nPraznik košarke u Beogradu.\nTitula zemlje košarke se ne osvaja samo na terenu, a na njemu Srbija kroz istoriju ima nebrojano mnogo uspeha. Epitet zemlje košarke se dodeljuje i zbog duha koji krasi našu zemlju i našu prestonicu. Košarka u Srbiji i Beogradu se igra svuda, u svakom kraju grada, čak i na krovovima višespratnica, a bez terena za basket naš grad bi izgledao prazno. Zvuk tapkanja lopte >> Pročitaj celu vest na sajtu SrbijaDanas.com << i cepanja mrežice je zvuk našeg grada.\nMeđutim, za sve posetioce turnira iz svih zemalja Evrope, ali naravno i za lokalno stanovništvo, partneri Evrolige spremili su štandove koji će biti prava atrakcija za sve uzraste. Navijači će imati priliku da učestvuju u veoma interesantnim igricama i da osvoje vredne nagrade. Samo neke od njih su i karte za utakmice Fajnal fora Evrolige koje vas čekaju na jednom od pomenutih stanica sa aktivacijama.\nFan zona na Savskom trgu dočaraće na najbolji način duh Fajnal fora i pokazati još jednom na delu da su Beograd i Srbija zemlja košarke. Možda i najveća atrakcija rezervisana je za petak, dan između polufinalnih mečeva i finalnog dana. U petak od 18 časova i 30 minuta biće održano takmičenje u zakucavanju juniora učesnika ANGT turnira. Samo pola sata kasnije oni će se nadmetati u brzom šutiranju trojki. U fantastičnom ambijentu imaćete prilike i da vidite mnoga atraktivna imena iz sveta košarke, kako bivše zvezde Evrolige, tako i velika imena današnjice čiji je učinak zapažen čak i na NBA terenima.


Teroristi bez borbe napuštaju sirijski Homs i Hamu - Sputnjik Srbija\n19:37 10 Jul 2020\n21:56 01.05.2018 Preuzmite kraći link\n„Prema preliminarnim informacijama, postignut je dogovor o povlačenju terorista sa severa provincije Homs i juga provincije Hama“, piše agencija.\nPrema sporazumu militanti moraju da predaju teško i srednje oružje sirijskoj vojsci najkasnije 48 sati nakon potpisivanja sporazuma.\nSvi teroristi i članovi njihovih porodica koji ne podržavaju pomirenje moraju da odu u pravcu Idliba i Džarablusa u roku od tri dana. Oni koji odluče da ostanu, moći će da prođu proces pomirenja i rehabilitacije za rešavanje svojih slučajeva.\nRadikalne grupe obavezale su se da predaju sve karte minskih polja i skladišta sa municijom i eksplozivom.\n„Prema sporazumu, sva oslobođena područja moraju da pređu pod kontrolu sirijske vojske, nakon čega će se obnoviti sve državne strukture“, ističe se u saopštenju agencije.\nPosle oslobađanja naselja na severu Homsa i jugu Hame biće otvoren bezbedan prolaz duž državnog auto-puta Homs–Hama, što će se dogoditi prvi put za šest godina.\nteroristi, povlačenje, sporazum, Homs, Hama, Sirija\n19:34 Protest ispred Skupštine Srbije uprkos zabrani okupljanja


BalkanMagazin :: Češka: Vakcinaciju će podržati i "brutalna kampanja"\nsreda, 10. novembar 2021 00:00\nMaterijal je snimljen, uglavnom, u jedinicama za intenzivnu negu „da bi znali kako izgledaju oni koji nisu hteli da se vakcinišu“\n(ilustracija, Jedinica intenzivne nege u kovid bolnici Trutnov, oko 160 km severoistočno od Praga)\nMinistarstvo zdravlja Češke odlučilo je da građane ubeđuje da se vakcinišu kampanjom koju je odlazeći premijer Andrej Babiš označio kao "brutalnu". Ukratko, u kampanji će se koristiti fotografski i filmski snimci pacijenata koji su umrli od koronavirusa u bolnicama...\nDnevno se beleži blizu deset hiljada novozaraženih a dosad je vakcinisano nešto manje od 60 posto stanovništva\nMaterijal je snimljen, uglavnom, u jedinicama za intenzivnu negu i fokusiran je na ljude na aparatima za održavanje vitalnih funkcija.\n"Biće to kampanja, kako kaže premijer, brutalna, ali i realistička da bi ljudi znali kako to zaista izgleda u bolnicama. Da bi znali kako izgledaju oni koji nisu hteli da se vakcinišu pa su završili na jedinicama intenzivne nege", izjavio je ovim povodom ministar zdravlja Adam Vojteh (Vojtech).\nU Češkoj, u kojoj se tokom dobrog dela ove godine gotovo bilo zaboravilo na pandemiju, poslednjih desetak dana opet naglo raste broj zaraženih i mrtvih. Dnevno se beleži blizu deset hiljada novozaraženih, a umire oko 50. Od početka epidemije umrlo je preko 31 hiljade ljudi. Dosad je vakcinisano nešto manje od 60 posto stanovništva.


bezvizni režim - Sputnjik Srbija\nRusija obustavlja bezvizni režim za turiste iz Kine\nRusija privremeno obustavlja bezvizna turistička putovanja i radne vize za državljane Kine zbog izbijanja koronavirusa, saopštila je Vlada Rusije.\nVlada Srbije donela je odluku o prestanku važenja Odluke o ukidanju viza za ulazak u Republiku Srbiju za državljane Islamske Republike Iran, objavljeno je u najnovijem broju Službenog glasnika.\nOd izlaska iz ZND samo će Ukrajina imati štetu\nIzlazak Ukrajine iz Zajednice nezavisnih država (ZND), prema mišljenju eksperata, za Zajednicu neće biti veliki gubitak, ali bi Ukrajina zbog toga mogla da „plati cenu“.\nEU navela uslove za očuvanje bezviznog režima sa Ukrajinom\nBrisel je zatražio od Kijeva da preduzme hitne mere kako bi osigurao da Ukrajinci i dalje putuju u Evropu bez viza. Evropska komisija objavila je izveštaj u okviru novog mehanizma za obustavu bezviznog režima.\nAvganistan, Severna Koreja, Somalija, Sirija i Turkmenistan našli su se na spisku najnegostuljibivijih zemalja na svetu. Prema listi portala „Pasport indeks“, ove države nemaju saglasnost o bezviznom režimu.\nKako bi stimulisao vazdušni saobraćaj i turizam u zemlji koja je trenutno izolovana zbog optužbi suseda za podršku terorizmu, Katar je uveo bezvizni režim za građane 80 država.\nPorošenko nije čuo da SSSR više ne postoji...\nPredsednik Ukrajine Petro Porošenko izjavio je da se ta zemlja neće vratiti u Sovjetski Savez.\nPuškov Porošenku: Evropska istorija ne poznaje Ukrajinu\nRuski senator Aleksej Puškov ismejao je izjavu predsednika Ukrajine Petra Porošenka o „razvodu od Ruske imperije“.\nAnkara produžila bezvizni režim za Ruse\nTurska je produžila maksimalan boravak za državljane Rusije bez vize sa 60 na 90 dana, rekao je danas šef turske diplomatije Mevlut Čavušoglu.\nEU uvela bezvizni režim Gruziji\nSavet Evrope usvojio je dokument kojim se uvodi bezvizni režim građanima Gruzije, saopšteno iz te evropske institucije.\nOtopljavanje „hladnog rata“ Rusije i Gruzije?\nIma li da se pomire Rusija i Gruzija? Da li diplomatski odnosi dveju zemalja, prekinuti tokom kratkotrajnog rata u avgustu 2008. godine, mogu biti obnovljeni? Da li su i u kojoj meri Moskva i Tbilisi spremni na kompromise?\nKijev krivi Francusku za odlaganje implementacije bezvizne politike za građane Ukrajine. Sputnjik je razmatrao ovu temu sa Gzavijeom Moroom, francuskim vojnim ekspertom i jednim od osnivača „Stratpola“, nezavisne ekspertske grupe sa sedištem u Slovačkoj, koja se fokusira na međunarodne odnose i bezbednosnu politiku.\nRojters o Kijevu: Mnogo žele, malo rade\nSamit Ukrajina-Evropska unija, koji je održan u četvrtak, nije doneo Kijevu očekivane rezultate: među Evropljanima nema jedinstvenog mišljenja o tome treba li graditi bliske odnose sa zemljom u kojoj vladaju korupcija i unutrašnji konflikti, piše Rojters.\nJacenjuk Evropskoj uniji: Ispunjavajte svoje obaveze\nBivši ukrajinski premijer i šef partije „Narodni front“ Arsenij Jacenjuk u intervjuu za nemački list „Velt“ je od Evropske unije zatražio da ispuni obećanja o uvođenju bezviznog režima za njegovu zemlju.\nSavet Evrope podržava uvođenje bezviznog režima u Ukrajini\nKomitet stalnih predstavnika EU složio se danas oko pregovaračke pozicije u vezi sa liberalizacijom viza za Ukrajinu, u ime Saveta Evropske unije.\nJunker: Erdogan će biti kriv ako Turskoj ostanu vize\nPredsednik Evropske komisije Žan Klod Junker upozorio je danas turskog predsednika Redžepa Tajipa Erdogana da će biti odgovoran ukoliko Ankara ne uspe da ispuni kriterijume EU za uvođenje bezviznog režima za turske državljane.


You searched for Zagorac - Trebevic.net\nRezultat pretrage za: Zagorac\nSlovenija je novi šampion Evrope, nakon pobjede nad “orlovima” 85:93. Šesnaest godina prošlo je od trijumfa SR Jugoslavije (Srbije i Crne Gore) na Evropskom prvenstvu u Istanbulu. Tada u “Abdi Ipekčiju”, sada nekoliko kilometara dalje, u dvorani “Sinan Erdem”,...\nKoga će Sale precrtati, magija dvojca iz Zvezde (VIDEO)\nKošarkaška reprezentacija Srbije sinoć je pregazila Grčku pred 18 hiljada gledalaca u Kombank areni 91:76, a selektor Aleksandar Đorđević je sada u još većoj dilemi.\nSrbiji tri od tri u prijateljskim utakmicama, pala i Grčka\n"Orlovi" odigrali borbeno i u generalnoj provjeri za kvalifikacioni turnir.\nProslava 30 godina SK Slavija\nDa je Slavija bila najveći sportski kolektiv u Sarajevu između dva svjetska rata, pokazuje i proslava 30 godina postojanja kluba te novinski članci koji svjedoče o do tada neviđenim sportskim svečanostima i ogromnom interesovanju javnosti. Od 03. do 11....\nZvezda povela u seriji protiv Mege\nMega Leks i u desetkovanom sastavu pretila "brejkom", Simonović i Gudurić spriječili iznenađenje na startu finala ABA plej-ofa.\nMegina mladost u finalu Jadranske lige\nMega Leks će igrati finale Jadranske lige!


Zoi je od malih nogu pokazala sklonost ka muzici, mikrofonu i sceni, čime je dokazala da talenat za pevanje u porodici Bekvalac nije nasledila samo Nataša.\nPodsetimo, široki auditorijum je svojevremeno imao priliku da se uveri i da Kristina i Dragana, takođe, odlično pevaju, ali su njih dve svoje karijere izgradile na polju mode, odnosno nege lica i tela.\nSa druge strane, Zoi je sada, uz veliku podršku cele porodice, rešila da se osmeli na prvi korak u muzičkim vodama, te je snimila debitantsku pesmu „Eto“.\nZoi se priklonila modernom zvuku koji u poslednjih nekoliko godina uzima sve veći primat i na našim prostorima, ali je donela i dašak nečeg potpuno autentičnog i novog.\nZa potrebe snimanja spota za ovu numeru, ona je otišla čak u Milano, tako da su kadrovi iz ove evropske prestonice mode vizuelno upotpunili muzički pravac koji je odabrala.\nKada se na sve to doda lepota koja joj je u genima, kao i upečatljivi stil odevanja koji je izgradila posmatrajući celog života drugu tetku Kristinu, koja se bavi dizajnom, onda i ne čudi što je rezultat nešto što će svakako privući mlađu publiku.\nKako Zoi zvuči pogledajte u najavi njenog muzičkog prvenca „Eto“, koji će premijeru doživeti u toku sutrašnjeg dana.


HPV infekcija je polno prenosiva bolest koju izaziva humani papiloma virus - HPV. Procenjuje se da najmanje 80% - 100% devojaka u periodu između 18 - 25 godina dolazi pri polnom kontaktu u dodir s ovim virusom, dok svega oko 30% devojaka razvija simptome infekcije. Prirodno samoizlečenje, odnosno sposobnost imunološkog sistema pojedinca je razlog velikoj razlici u broju izloženosti virusu i broju ostavrenih infekcija.\nUkoliko se radi o tzv. niskorizičnim "low-risk" tipovima (6, 11, 41, 43, 44) javljaju se genitalne bradavice (condylomata accuminata) koje su zarazne i prenose se polnim odnosom. Visokorizični "high-risk" tipovi virusa (16, 18, 31, 33, 39, 45, 51, 52, 56) opasni su utoliko što se povezuju s pojavom abnormalnosti epitela grlića materice (cervikalna displazija) u odsustvu bilo kakvih drugih simptoma.\nHronična HPV infekcija povisuje rizik nastanka raka grlića materica za 65 puta, a kod onkogenih high-risk tipova i za 130 puta! Većina žena s pozitivnim HPV testom ipak neće dobiti genitalne bradavice ili cervikalnu displaziju, iako se kod drugih žena HPV infekcija povezuje s nastankom raka grlića materice. Istraživanja su pokazala da hronični stres i određeni stavovi o seksu menjaju dotok krvi u grlić materice i utiču na lučenje njegovih žlezda, što upućuje na organsku vezu između stresa i promena u ovom delu tela. Slabljenje imunološkog sistema usled hroničnog emocionalnog ili drugog stresa, loše ishrane, alkohol i pušenje, mogu biti razlog imunoloških promena koje podstiču aktiviranje virusa.\nKod muškaraca se genitalne bradavice javljaju na glaviću penisa i prepucijumu, a kod žena na malim usnama, po celoj površini vagine, oko čmara ili na zadnjici. Ako je broj kondiloma umeren, osobe osećaju umereni svrab. U slučaju većeg broja kondiloma, posebno ako su grupisani, moguća su krvarenja i tada su kondilomi veoma bolni.\nPostupak lečenja je složen. Kondilomi se uklanjaju hirurškim putem: skalpelom ili laserom, kao i krio - elektroterapijom ili dijatermijskim uklanjanjem električnom omčicom (LEEP). Druga mogućnost je premazivanje izraslina odgovarajućim preparatima.\nIstraživanja pokazuju da se čak 50% - 80% blagih poremećaja u PAPA testu uz pozitivan nalaz HPV (high-risk) vraća na normalu bez lečenja. Ponekad se, međutim, ove promene brzo pogoršavaju. Iz istog razloga, kod nalaza HPV infekcije grlića materice, najvažniji savet je redovna kontrola PAPA testa.\nNalaz cervikalne displazije uz HPV infekciju zahteva proširenu kolposkopiju s identifikacijom promena. U slučaju nalaza kolposkopski abnormalnog epitela sprovodi se histološka dijagnostika (ciljana biopsija), a u zavisnosti od rezultata na raspologanju za dalje lečenje je hirurška metoda konizacije (laser, klasična konizacija, LLETZ), kojom se odstranjuje nezdravo tkivo grlića materice, zajedno s virusom.


Beč: kulturna lokacija i za režiserke Prolog\nU godini 2016. Bečki filmski fond je uspeo da poveća broj žena u televizijskim projektima zahvaljujući budžetskoj podršci za televiziju, i to sa 11 procenata u 2015. godini na 25 procenata u ovoj godini. Izmena uslova za dobijanje finansijske podrške televiziji uticala je na broj žena koje zauzimaju odgovorne umetničke pozicije. Zahtevi za dobijanje najviših iznosa mogu se podneti samo ukoliko najmanje jednu od pozicija za režiju, scenarijo i produkciju zauzima žena.\nOd 26 finansiranih televizijskih projekata u ovoj godini devet projekata ima muškarce na rukovodećim umetničkim pozicijama, a dva projekta žene. Prošle godine je bilo 14 projekata sa isključivo muškim rukovodećim pozicijama, i nijedan projekat sa ženskim za isti broj finansiranih projekata.\n„Ovo je pravi način da se utiče na postojeću neravnopravnost i da Beč postane zanimljiva kulturna lokacija za režisere i režiserke podjednako“, izjavio je član vlade grada Beča zadužen za kulturu, Andreas Mailat-Pokorni. Nakon uvođenja novog načina dodele sredstava koji podržava žene, sredstva koja su dodeljena producentkinjama, režiserkama i autorkama su udvostručena.\nSlika 1: © Georg Lembergh\nSlika 2: © Melanie Yankers / Kabel 1 Abenteuer Leben


Analiza kvaliteta pruženih usluga socijalne zaštite u Pančevu tokom pandemije - Pančevo.city\nU okviru projekta „Za efikasnije prakse i politike javnih usluga u Pančevu u uslovima nove realnosti” koji partnerski realizuju Centar za transparentnost i edukaciju i Sinhro hub, Goran Radlovački je analizirao kvalitet usluga koje su korisnicima pružile ustanove socijalne zaštite u periodu kovid krize, od 15. marta 2020. do 15. marta 2021. godine\nZdravstvena i ekonomska kriza uzrokovane pandemijom istakle su poseban značaj i ulogu lokalnih zajednica u brzom i efikasnom prilagođavanju uslovima nove realnosti. Centralizacija institucija uticala je na sposobnost lokalnih samouprava da samostalno reaguju u okolnostima vanrednog stanja. Grad Pančevo se, u tom smislu, nije mnogo razlikovao od ostalih lokalnih samouprava u pogledu osmišljavanja različitih praksi za nesmetano zadovoljavanje društvenih potreba tokom pandemije.\nOdgovor institucija koje pružaju javne usluge na lokalnom nivou bio je neujednačen i različit. Digitalizacija usluga i procedura i pravovremeno informisanje preko medija u prvih godinu dana pandemije bile su od ključnog značaja za navikavanje na rad i život u takvim okolnostima. Oslabljen kapacitet rada uticao je na to da korisnicima javnih usluga budu uskraćene usluge i komunikacija sa zaposlenima, a naročite prepreke u modalitetima pružanja usluga osetile su se u domenu pružanja usluga socijalne zaštite.\nPrema Indeksu društvenog razvoja (SIPRU) Grad Pančevo je pogodno mesto za život, s obzirom na to da je svrstan među razvijenije gradove i opštine, i u pogledu pružanja usluga socijalne zaštite, odnosno brige o socijalno ugroženima i starima. Udeo korisnika novčane socijalne pomoći u ukupnom broju stanovnika je 2018. godine bio 1,9%, što je manje od 3,5% koliko je iznosio udeo korisnika na nivou cele države. S druge strane, rashodi za socijalno osiguranje i socijalnu zaštitu su se, u periodu 2011-2018. povećali sa 953 dinara na 2.695 dinara. Navedeni podaci samo nominalno opisuju stanje socijalnih usluga u periodu pre pandemije. Međutim, podrobnija analiza će biti izostavljena jer se ovaj izveštaj odnosi na period prvih godinu dana pandemije koronavirusa.\nMere prevencije zaraze, zajedno sa pandemijom korona virusa stvorile su ozbiljne izazove za obavljanje aktivnosti socijalnog rada. Sve lokalne samouprave su se našle pred istim izazovima, te ni Pančevo u tom slučaju nije bio izuzetak. Prvobitna zabrana kretanja je donela mnoge promene u načinu rada zaposlenih u institucijama socijalne zaštite, što je rezultiralo prilagođavanju novonastalim uslovima. U slučajevima kada su zaposleni u institucijama socijalne zaštite morali da rade lično sa korisnicima, ta situacija je predstavljala rizik po sebi, praćena strahom od dobijanja virusa. Ograničenje rada institucija socijalne zaštite smanjilo je pristup resursima, mrežama podrške, službama i uslugama i direktno ugrozilo elementarnu egzistenciju najsiromašnijih građana. Uvećan obim posla, kruženje kontradiktornih informacija, stres i pritisak od pandemije i vanrednog stanja dodatno su uticale na rad i blagostanje kako zaposlenih, tako i korisnika usluga u sistemu socijalne zaštite. Potpuna zabrana ulaska i prisustvo vojske ispred gerontoloških centara narušilo je opšte blagostanje starijih korisnika ovih ustanova.\nIstraživanje, sprovedeno u Pančevu tokom marta 2021. godine, imalo je za cilj da analizira zadovoljstvo građana i građanki Pančeva o dostupnosti javnih usluga u uslovima kovid-19 pandemije. Deo analize odnosio se i na pristup uslugama socijalne zaštite. Rezultati istraživanja pokazali su da su građani/ke kao korisnici socijalne zaštite od početka pandemije u martu 2020. godine imali najmanje kontakta i/ili iskustvo sa službama socijalne zaštite – tek 12,5 odsto ispitanika. Ovakvo stanje odgovara situaciji u kojoj je rad službi socijalne zaštite sa korisnicima tokom vanrednog stanja bio u najvećoj meri smanjen, a dostupnost onlajn usluga je bila na veoma niskom nivou. Među ispitanicima koji su koristili usluge socijalne zaštite kvalitet usluga je ocenjen kao loš – čak 40,3% ispitanika je uslugu ocenilo kao lošu ili vrlo lošu, što je najslabije ocenjena javna usluga u Pančevu od početka pandemije. Kao neke od najvećih problema pružanja javnih usluga u Pančevu, ispitanici su ocenili da su to nedovoljna informisanost građana od pružaoca usluga (38,8%), nedostatak koordinacije (14,7%) i sporost u pružanju usluga (14,4%). Da je uvođenje dodatnih elektronskih, odnosno e-Usluga u pružanju javnih usluga neophodno, naročito u kontekstu kovid-19 pandemije, smatra 69,9% ispitanika.\nPrema javno dostupnim aktima, institucije socijalne zaštite nailaze na niz ograničenja u svakodnevnom radu. Nedovoljan broj zaposlenih uz nepopunjena radna mesta upražnjena odlaskom zaposlenih u prethodnom periodu, ali i povećan obim i složenost radnih zadataka doprinose uvećanom stresu na radu i riziku od profesionalnog sagorevanja. Takvo stanje utiče da radnici kasne u obradi predmeta, ali i da kvalitet rada opadne. Nedostatak stručne podrške, treninga i edukacije onemogućavaju zaposlenima da usvoje nove, inovativne prakse i usluge. Dodatno, nedostatak tehničke opreme, ali i stručnih kadrova, u Sigurnoj kući usporavaju rad zaposlenih i kvalitet boravka korisnika u prihvatilištu.\nAnaliza onlajn sadržaja institucija socijalne zaštite\nMapirane su institucije – i analiziran njihov rad – koje na nivou Pančeva pružaju socijalne usluge građanima i građankama, a to su: Centar za socijalni rad Solidarnost, Prihvatilište za žene i decu žrtve nasilja u porodici Sigurna kuća Pančevo, Gerontološki centar Pančevo, Dom za decu bez roditeljskog staranja Spomenak, Dom za lica sa oštećenim vidom Zbrinjavanje i Gradska uprava Grada Pančeva. Jedan od važnih uslova za efikasan rad institucija jeste pravovremeno obaveštavanje korisnika i zainteresovane javnosti o aktuelnim promenama u poslovanju. Informisanje javnosti je dodatno dobilo na značaju tokom pandemije.\nCentar za socijalni rad Solidarnost na svojoj internet prezentaciji sadrži obrasce koji su neophodni korisnicima, relevantne zakone i interna akta (finansijski izveštaji, programi rada i informatori o radu). Na veb-sajtu se, takođe, nalaze informacije o postupcima i dokumentaciji neophodnoj za dobijanje novčane i materijalne pomoći, hraniteljstvo, usvojenje, itd. Međutim, zabrinjavajuće je to što je odeljak Vesti nije ažuriran od 2019. godine. Iako su preko veb-sajta Centra dostupna zvanična akta i propisi koji su od javnog značaja, nedostatak najvažnijih informacija predstavlja ozbiljan problem za korisnike socijalnih usluga u Pančevu, koji su tokom pandemije morali da koriste druge vidove informisanja o radu Centra – fizičkim odlaskom do Centra zbog dobijanja informacija na oglasnoj tabli ili telefonskim pozivom kontakt centra. Mogućnost telefonskog pozivanja Centra je i u normalnim okolnostima otežano, a tokom vanrednog stanja odlazak do same institucije je bilo otežano ili onemogućeno. Stoga, prioritet Centra za socijalni rad Solidarnost bi u narednom periodu bilo uspostavljanje sistema informisanja za svojih skoro 10.000 redovnih korisnika usluga socijalne zaštite.\nPrihvatilište za žene i decu žrtve nasilja u porodici Sigurna kuća Pančevo deo je Centra za socijalni rad. Na veb-sajtu se mogu pronaći najvažnije informacije o nameni i proceduri za smeštaj, kontakt hitnih službi i kontakt telefon Sigurne kuće. Prepoznata je važnost informisanja preko društvenih mreža, te je od 2. maja 2021. godine aktivna fejsbuk stranica Sigurne kuće. Međutim, na veb-sajtu nedostaju informacije o radu Sigurne kuće od početka pandemije, kao i druge informacije važne za postupanje u situacijama poput zabrane kretanja u vreme policijskog časa. Više izveštaja i analiza potvrdilo je da je u vreme vanrednog stanja došlo do rasta broja slučajeva nasilja prema ženama. Osim telefonskog broja, za žene žrtve nasilja bilo bi od značaja da su putem veb-sajta Sigurne kuće imale uvid u procedure i postupanja tokom pandemije korona virusa, a naročito u vreme vanrednog stanja.\nDom za decu bez roditeljskog staranja Spomenak poseduje samo Fejsbuk stranicu, međutim stranica je poslednji put bila aktivna tokom 2019. godine. Onlajn adresa Doma postoji, međutim veb-sajt tokom perioda istraživanja i pisanja izveštaja (maj-jul 2021.) nije bio u funkciji.\nDom za lica sa oštećenim vidom Zbrinjavanje poseduje i Fejsbuk stranicu i veb-sajt. Međutim, ni na jednoj stranici ne postoje servisne informacije i obaveštenja o radu institucije tokom i nakon vanrednog stanja. Osim telefonskog kontakta, nije bilo moguće saznati nešto o radu ove ustanove tokom pandemije.\nGerontološki centar predstavlja primer pozitivne prakse kada se radi o pružanju informacija građanima i korisnicima u uslovima nove realnosti. Gerontološki centri su primenjivali stroge mere ograničenog kretanja i rada, pošto su najstariji sugrađani, korisnici Centra, grupa koja je bila u najvećem riziku od zaraze. Stoga, posete su bile zabranjene, kao i kretanje korisnika van Centra. Gerontološki centar je na internet i Fejsbuk stranici redovno obaveštavao korisnike i zainteresovanu javnost o načinu rada tokom pandemije. Dodatno, kontakt telefoni ustanove su bili istaknuti u svakoj objavi, a za dobijanje dodatnih informacija uspostavljeni su novi brojevi telefona, kao i i-mejl adresa sa obavezom slanja odgovora u roku od 24 časa. Kako su posete korisnicima bile zabranjene, Centar je usvojio inovativne prakse i omogućio kontakt i komunikaciju korisnika sa svojom rodbinom i prijateljima preko video poziva.\nGradska uprava Grada Pančeva je tokom vanrednog stanja preuzela ulogu glavnog mesta za obaveštavanje i pružanje servisnih informacija. Stoga, na veb-sajtu Gradske uprave bilo je moguće informisati se o dozvolama za kretanje lica koja imaju pravo viđanja deteta ili lica koja pružaju uslugu pomoć u kući. Takođe, informacije o produžetku prava na novčanu socijalnu pomoć i negu drugog lica, dečji dodatak i drugu pomoć bile su dostupne preko ove institucije. Kao što je već spomenuto, korisnici Centra za socijalni rad, kojih je na kraju 2017. godine bilo 9.085 (7,52% od ukupnog broja stanovnika Grada Pančeva) onlajn su mogli da jedino preko veb-sajta Gradske uprave Pančevo dođu do važnih informacija i obaveštenja o uslugama koje su od ključnog značaja za njihov svakodnevni život.\nAnaliza medijskog obraćanja institucija socijalne zaštite\nAnalizirani su lokalni mediji iz Pančeva koji su prepoznati kao glavni internet portali na kojima se građani mogu informisati o aktuelnostima u svom gradu, i to Pančevo Si Ti, Panpress, Pančevac-online, K-013, 013Info i Radio televizija Pančevo.\nIstraživanje o kvalitetu informisanja u lokalnim zajednicama o pandemiji kovida-19 sproveo je sajt Panpress, a u saradnji sa Slavko Ćuruvija Fondacijom, ukazao je na problem ograničenog broja pouzdanih i tačnih informacija kojima su mediji imali pristup. Centralizovan način informisanja, kroz retko i nedovoljno izveštavanje Gradske uprave o trenutnoj situaciji, otežalo je rad kako novinara, tako i građana koji su ostali uskraćeni za informacije koje bi im pomogle u postupanjima tokom krize i vanrednog stanja.\nNaše istraživanje u kontekstu dostupnosti socijalnih usluga je potvrdilo prethodno navedene nalaze. Lokalni mediji i onlajn portali veoma retko ili uopšte nisu objavljivali servisne informacije o radu institucija socijalne zaštite. Najviše se pisalo i izveštavalo o radu Gerontološkog centra, koji je primenjivao stroge restriktivne mere ograničenja pristupa i kretanja u i van centra. Primera radi, portal 013Info je izveštavao o mogućnostima kontaktiranja sa korisnicima tokom zabrane poseta i o popuštanju mera i omogućavanju poseta korisnika Gerontološkog centra. Takođe, taj portal je izveštavao o broju dodeljenih jednokratnih novčanih pomoći Centra za socijalni rad u prethodnoj godini. Ostali portali su ređe objavljivali važne informacije i obaveštenja o socijalnim uslugama. Pristup i prenošenje informacija o dostupnosti socijalnih, ali i drugih usluga je izuzetno važno kako za same korisnike socijalnih usluga, tako i za ostale građane. Lokalni mediji i internet portali u tom slučaju imaju važnu ulogu za pravovremeno i tačno prenošenje onih vesti koje mogu pomoći građanima i građankama da na vreme reaguju i promene životni ritam u skladu sa izmenjenim životnim uslovima. Slobodan i transparentan pristup informacijama je prvi korak ka građanima koji mogu da utiču na efikasnost praksi i politike javnih usluga na lokalnom nivou.\nPreporuke za unapređenje socijalnih usluga u Gradu Pančevu\n1. Obnoviti onlajn sistem informisanja građana i građanki o socijalnim uslugama\nAnaliza je pokazala da je obaveštavanje preko internet prezentacija institucija socijalne zaštite u Pančevu u ranijem periodu bilo aktivno. Otvoren pristup informacijama je prvi korak i nužnost ka efikasnom radu institucija koje pružaju javne usluge. U nedostatku informacija, korisnici svoja pitanja usmeravaju ka zaposlenima usporavajući njihov rad u pružanju esencijalnih socijalnih usluga. Problem ograničenog pristupa informacijama postao je naročito značajan u kontekstu vanrednog stanja i pandemije, kada je rad institucija već otežan, a slobodno kretanje građana onemogućeno. Stoga, potrebno je da se na veb-sajtovima institucija socijalne zaštite obnovi segment za obaveštavanje i pružanje servisnih informacija građanima i građankama Pančeva. Za efikasno i neometano pružanje socijalnih usluga, neophodno je učiniti dostupnim sve informacije koje su od značaja za korisnike.\n2. Slati servisne informacije svim lokalnim medijima i onlajn portalima\nIako su informacije o pandemiji i kretanju u vreme vanrednog stanja opravdano dominirale u medijima tokom perioda analize (mart 2020. – mart 2021.), primećeno je da je broj vesti na lokalnim onlajn portalima o dostupnosti socijalnih usluga u Pančevu nesrazmerno manji. Kada su izveštavali o socijalnim uslugama, mediji su najčešće prenosili saopštenja sa veb-sajta Gradske uprave. Iako je pokazano da je navedeni problem šireg konteksta, za efikasniji rad institucija u budućnosti potrebno je kreirati listu medija i redovno slati obaveštenja i servisne informacije o izmenama u radu i u procedurama tih institucija. Velika čitanost lokalnih medija u početnom periodu može nadomestiti nedostatak sistema onlajn informisanja građana preko internet prezentacija institucija.\n3. Pokrenuti kampanju informisanja građana o mogućnostima za pribavljanje dokumentacije preko portala „eUprava”\nPortal „eUprava” je jedinstveno mesto za pristup elektronskim uslugama u Republici Srbiji. Iako je portal još uvek u procesu razvoja, nove usluge periodično postaju dostupne. Neophodnost elektronskog prijema zahteva za ostvarivanje određenih prava pokazala se kao veoma značajna tokom pandemije korona virusa. Trenutno je moguće podnošenje zahteva za ostvarivanje prava na penziju i ostalih prava iz Fonda PIO, a sa dostupnošću novih usluga potrebno je informisati i podučiti građane kojima će ostvarivanje ovih prava putem elektronskih usluga biti neophodno. Smanjenje pritiska administrativnih i birokratskih poslova omogućiće zaposlenima u institucijama socijalne zaštite da se više posvete korisnicima i rešavanju problema u kojem su se našla socijalno ugrožena lica. S druge strane, informisani građani i građanke će lakše ostvariti svoja prava i imati pristup pomoći koja im je preko potrebna.\nPostoji opasnost da, zbog materijalne deprivacije, korisnici socijalnih usluga ne budu u mogućnosti da pristupe internet portalima i ostvare prava na socijalnu pomoć. Iz tog razloga biće potrebno omogućiti pristup elektronskim, odnosno e-uslugama kako ne bi došlo do dodatnih ograničenja i diskriminacije u ostvarivanju prava.\n4. Uspostaviti saradnju između organizacija građanskog društva i institucija socijalne zaštite radi jačanja zagovaračkih aktivnosti\nNa osnovu dostupnih informacija, trenutno ne postoje podaci o saradnji između organizacija građanskog društva i institucija socijalne zaštite u Pančevu, osim na primeru Sigurne kuće gde ta saradnja postoji, a tiče se osmišljavanja zajedničkih aktivnosti za ekonomsko osamostaljivanje žrtava nasilja. Jačanje saradnje na zagovaračkim inicijativama potrebno je radi unapređenja kvaliteta socijalnih usluga. Kapaciteti organizacija građanskog društva često ostaju neiskorišćeni zbog nedovoljne međusektorske saradnje. Stoga, potrebno je uspostaviti saradnju sa OCD koje se bave primarno zagovaračkim aktivnostima, te na osnovu relevantnih analiza kreirati inicijative koje će imati za cilj poboljšanje socijalnih usluga na lokalnom nivou.\nPreporuke za unapređenje rada zaposlenih u institucijama socijalne zaštite – Centar za socijalni rad „Solidarnost” i Sigurna kuća Pančevo\n1. Povećati broj zaposlenih u institucijama socijalne zaštite\nNa osnovu javno dostupnih dokumenata (Informator o radu za 2020. godinu, Narativni izveštaj o radu za 2020. godinu, Program rada za 2021. godinu), preopterećenost radnim zadacima u uslovima nove realnosti negativno utiče na rad zaposlenih u institucijama socijalne zaštite. Opasnost od profesionalnog sagorevanja na radu preti da pogorša kvalitet postojećih usluga i oslabi razvoj postojećih. U uslovima pandemije, potrebno je povećati broj stručnih kadrova i umanjiti teškoće sa kojima se suočavaju trenutno zaposleni. Trenutan nedostatak stručne radne snage dovodi do rizika da ne bude moguće održavanje kvaliteta usluga koji je neophodan za neometan rad institucija socijalne zaštite.\n2. Povećati stručnu podršku, broj treninga i edukaciju za zaposlene\nU uslovima pandemije kada je bilo neophodno usvojiti inovativne prakse i usavršiti rad sa korisnicima, prema Narativnom izveštaju o radu Centra za socijalni rad Solidarnost, u prethodnom periodu bilo je otežano individualno napredovanje i usavršavanje zaposlenih. Stoga, potrebno je uložiti dodatne napore da se omogući profesionalno usavršavanje i sticanje novih veština zaposlenih. U tim uslovima, osmišljavanje inovativnih praksi u uslovima nove realnosti može biti prilagođeno specifičnim uslovima rada u institucijama socijalne zaštite u Pančevu. Dodatno, izbeći će se nezadovoljstvo, monotonost i iscrpljenost u svakodnevnom radu.


Potpisan ugovor o regulisanju međusobnih potraživanja između Srbijagasa i Grada Zrenjanina -\nPotpisan ugovor o regulisanju međusobnih potraživanja između Srbijagasa i Grada Zrenjanina\nGradonačelnik Janjić: Ulaganja od 14 miliona evra u dalju gasifikaciju na teritoriji grada.\nGradonačelnik Zrenjanina Čedomir Janjić i generalni direktor Javnog preduzeća “Srbijagas” Dušan Bajatović potpisali su u sedištu tog preduzeća u Novom Sadu ugovor o regulisanju međusobnih potraživanja, a koji podrazumeva preuzimanje distributivne mreže u zamenu za dug, kao i investicije “Srbijegasa” u gasifikaciju na teritoriji Grada Zrenjanina u iznosu od preko 14 miliona evra.\nDirektor Bajatović je rekao da je u ovom momentu najvažnije to što će “Srbijagas” rešiti sve finansijske obligacije koje su to preduzeće i Grad Zrenjanin imali.\n– Nema više međusobnih dugovanja, a znate da se u Zrenjaninu realizuje velika investicija, “Linglong”, dakle, čestitam na novim fabrikama koje će biti otvorene, uradićemo gasifikaciju koja je potrebna inudstrijskoj zoni, a radimo i gasifikaciju svih naseljenih mesta na teritoriji grada Zrenjanina – rekao je on.\nBajatović je, između ostalog, istakao i da će snabdevanje gasom biti uredno, kao i da se cena neće menjati, te da je Zrenjanin odlično procenio značaj danas potpisanog sporazuma, jer snabdevanje gasom ne može biti komunalna delatnost.\n– Tu uvek imate prevelike troškove i zapošljavanja. Grad Zrenjanin napravio je dobru procenu, a inače je i preporuka Svetske banke, Međunarodnog monetarnog fonda i EBRD da Srbija ima četiri distributivne zone, a ne da svaki grad ima trošak u toj oblasti i lokalnog distributera. Najvažnije je da će gas u Srbiji, u roku od najduže dve godine, biti dostupan svakom industrijskom potrošaču – dodao je on.\nGradonačelnik Janjić, kako je naveo, zadovoljan je današnjim potpisivanjem ugovora, jer su pregovori oko dugovanja prema “Srbijagasu”, nasleđenih u 2012. godini, trajali oko tri godine.\n– Uspeli smo da smanjimo taj dug, ali i da na jedan korektan način rešimo sve to, pre svega, “Srbijagas” ulaže 14 miliona evra u dalje gasifikovanje sela na teritoriji našeg grada i rubova u samom gradu koji nisu gasifikovani i mislim da je to najveći benefit ovog današnjeg potpisivanja. Praktično, cela teritorija Grada biće gasifikovana, a koliko to znači ne mora se dodatno pojašnjavati, pored toga, nove investicije “Srbijagasa” su i u našoj industrijskoj zoni, znači opremanje zone neće pasti na teret Grada Zrenjanina, već će “Srbijagas” svoj deo posla odraditi u svom trošku i mislim da je to takođe veliki benefit. Naša gasna mreža nije novijeg datuma, prilično je stara i potrebne su velike investicije za održavanje i u samom gradu, a mislim da će to “Srbijagas” najbolje odraditi – rekao je gradonačelnik.\nPodsetio je da su dugovanja “Gradske toplane” iznosila oko 4 miliona evra, kao i da su radna mesta sačuvana.\n– Niko neće dobiti otkaz i to je važno, jer će “Srbijagas” preuzeti dobar deo radnika iz “Gradske toplane”, što je takođe benefit za budžet grada Zrenjanina – rekao je još gradonačelnik Janjić i dodao da je gasifikacija sela već počela, ove godine realizuju se veliki radovi na teritoriji grada, a kako je ukazao, koliko se sada radi na gasnoj mreži, nije se radilo u poslednjih 35 godina. Ranije je gradonačelnik objasnio da je u pitanju gasifikacija devet naseljenih mesta, da su počeli radovi u Knićaninu, Perlezu i Belom Blatu, a da predstoje i u Tarašu, Jankovom Mostu, Orlovatu, Tomaševcu, Čenti i Fakaždinu.\nSlične ugovore s javnim preduzećem “Srbijagas”, uz gradonačelnika Zrenjanina Čedomira Janjića, danas su u Novom Sadu potpisali i čelnici gradova Kraljevo i Kragujevac.


Najuspešniji DJ i producent svih vremena Calvin Harris predvodi više od 60 novih izvođača na EXIT festivalu! – Radio Televizija Novi Pazar\n21/02/2022 153 Views\nCalvin Harris, najuspešniji DJ i producent svih vremena, prvi put stiže u Srbiju!\nOvaj višestruko nagrađivani muzički superstar predvodi moćnu Exitovu objavu od čak 64 nova imena, među kojima su James Arthur, Masked Wolf, Joel Corry, Jax Jones, ZHU, Honey Dijon, Maceo Plex, Reinier Zonneveld, Monolink, Satori, Denis Sulta, Mathame, Sepultura, Napalm Death i mnogi drugi izvođači sa čak pet festivalskih bina Petrovaradinske tvrđave, koji zajedno broje preko neverovatnih 50 milijardi pregleda na You Tube i streaming platformama!\nU prodaji su četvorodnevne ulaznice po ceni od 6.490 dinara, uz uštedu od 60 odsto. Njihov kontigent je limitiran i kada se rasprodaju u ponudi će se naći ulaznice sa višom cenom.\nUlaznice se mogu kupiti ovde, na prodajnim mestima i onlajn na stranicama Gigs Tix-a.\n← Previous PS U-18: Atletičarima Novog Pazara osam medalja u dvorani na Banjici\nNext → Birački spisak na uvid građanima do 18. marta\nEkskluzivno: Ko su učesnici Beovizije\nKako izgleda najskuplji doček Nove godine na svetu


Tanjug 24. januara 2022. 12:47\nNOVI BEČEJ – Ministar građevinarstva Tomislav Momirović danas je u Novom Bečeju obišao lokaciju na kojoj počinju radovi na izgradnji kanalizacione mreže u okviru projekta „Čista Srbija“.\nRadovi na izgradnji kanalizacione mreže na teritoriji opštine Novi Bečej počeće sutra, a predviđeni rok za završetak je tri godine.\nMinistar je rekao da su ekološki projekti pođednako važni kao i izgradnja brze pruge i autoputeva i naglasio da je njegov cilj da Srbija dostigne ekološke standarde kao što ih ima Švajcarska.\nPredviđena je izgradnja 47,5 kilometara kanalizacione mreže na opštini Novi Bečej, te dva postojenja za preradu otpadniih voda, jedno u naselju Novi Bečej kojim se pokriva kompletan sliv za 12.000 stanovnika, a drugo u Novom Miloševu za 5.000 stanovnika.\nMomirović je obišao lokaciju zajedno sa predsednikom opštine Sašom Maksimovićem i najavio da će u narednih godinu dana biti uključeno još 60 lokalnih samouprava u projekat.\n„Mi moramo da naše reke, kao što je Tisa oslobodimo otpadnih voda. Moramo da naše reke dovedemo na nivo skoro da možemo da pijemo vodu iz njih. To su najviši evropski standardi, to je ekologija. Ako mi dozvolite da budem pomalo i ličan, za mene je ovo važnije nego gradnja autoputeva, jer moramo za našu decu da ostavimo čistu prirodu. Naš cilj je da u narednih nekoliko godina izgradimo kanalizacionu infrastrukturu u 80 odsto lokalnih samouprava u našoj državi. Da izgradimo više od 200 prečistača za otpadne vode“, naveo je ministar.\nU okviru projekta „Čista Srbija“ do sada su radovi započeli na više od 30 lokalnih samouprava.\nU Novom Bečeju biće izgrađena dva tipa kanalizacione mreže. Najvećim delom biće vakuumska kanalizacija u dužini od 43 kilometra i četiri kilometra standardne gravitacione kanalizacije.\nProjekat vredan više od 20 miliona evra za izgradnju novog kanalizacionog sistema i prečišćivača vode rešiće dugogodišnje probleme kanalizacione mreže, kao i veliki problem sa podzemnim vodama koji ima ova opština.\nPredsednik opštine Maksimović kaže da će to znatno olakšati život stanovnika ovog naselja.\nTrenutno je u završnoj fazi i projektovanja izgradnje brze saobraćajnice između Sombora i Kikinde, kako bi ova dva grada spojili sa Koridorom 10, kao i sve lokalne samouprave na ovoj trasi.\nPKS: Proizvođači rakije i vina uspešni na sajmu ProWein u…


Turističkoj organizaciji grada Kruševca nagrada za najbolji nastup u Nišu | RTK\nTurističkoj organizaciji grada Kruševca nagrada za najbolji nastup u Nišu\nObjavljeno: četvrtak, 28. april 2016.\nTuristička organizacija grada Kruševca na 17. Međunarodnom sajmu turizma i aktivnog odmora u Nišu na zajedničkom štandu sa Specijalnom bolnicom Ribarska Banja dobila je nagradu za najbolji nastup.\nSlogan ovogodišnjeg sajma u Nišu koji je okupio više od 130 izlagača iz Srbije i zemalja u okruženju je „Merak nema cenu“ sa akcentom na gastronomji i aktivanom odmoru.\nNavodeći značaj manifestacionog turizma, direktorka Turističke organizacije Kruševac Suzana Milosavljević je istakla da će narednog meseca biti organizovan Festival balona, a u junu Evropski šampionat u moto krosu Globare i Međunarodni Vitez fest.\nNa štandu Turističke organizacije Kruševac posetioci sajma su učestvovali u nagradnoj igri „Osvoji vukend i velnes dan za dvoje u Ribarskoj Banji“.\nU okviru prezentacije turističke ponude grada učestvovali su članovi folklornog ansambla Lazarica, u gastronomskom delu restoran Konak, a predstavila se i turistička agencija Meda travel sa kojom kruševačka turistička organizacija ima dobru saradnju.\nPrethodno : Tradicionalna Prvomajska izložba Rasiniusa\nSledeće : Otvorena izložba „Novo za staro“


veljko nikolic najnovije vesti povreda zgloba propušta milan\nMladi centralni vezni fudbaler, koji je najstandardniji fudbaler ove sezone i pravi motor ekipe iz Ljutice Bogdana, povredio se na današnjem treningu i po svemu sudeći propustiće meč sa Rosonerima sledeće nedelje, prenosi Mocartsport.\nNa Marakani čak strahuju da je u pitanju prelom skočnog zgloba, jedna od najtežih povreda u fudbalu, a tačna dijagnoza biće poznata posle dodatnih snimanja.\nDvomeč sa Milanom bio je kao nacrtan za Veljka Nikolića da pokaže da je sazreo za najveće domete. Međutim, ova povreda stavlja stručni štab u velike probleme, i moraće Zvezdin trener da smisli novo rešenje za vezni red.\nU dosadašnjem delu sezone Veljko Nikolić je odigrao 29 utakmica, postigao tri gola i upisao isto toliko asistencija.


KS /Prosvjetari najavljuju: Zbog štrajka rad u vrtićima od 9 sati, a u školama od 9:35 / Radio Sarajevo\nFoto: Dženan Kriještorac/Protest prosvjetnih radnika ispred Vlade KS\nKS / Prosvjetari najavljuju: Zbog štrajka rad u vrtićima od 9 sati, a u školama od 9:35\n14. 09. 2018. u 14:55:00 N. K.\nSindikat osnovnog obrazovanja i odgoja Kantona Sarajevo donio je odluku da štrajk upozorenja prosvjetnih radnika u osnovnim školama i vrtićima počne u utorak, 18. septembra i traje sve dok se njihovi zahtjevi ne ispune.\nNaime, ovu informaciju je za Radiosarajevo.ba potvrdio Saudin Sivro predsjednik Sindikata osnovnog obrazovanja i odgoja Kantona Sarajevo, te rekao da će se štrajk odvijati svaki radni dan od 7:35 sati do 9:35 sati u javnim ustanovama osnovnog obrazovanja, odnosno od 7:00 do 9:00 sati u JU Djeca Sarajeva.\nProsvjetni radnici ispred Vlade KS: Tražimo dostojanstvene plaće\nPodsjećamo, Sindikat je sa Vladom KS-a u januaru ove godine potpisao sporazum, prema kojem se Vlada obavezala da će u slučaju povećanja budžeta pregovarati i povećati osnovicu za platu.\nZahtjev sindikata je 330 KM, a osnovica se u posljednjih pet godina povećavala za pet posto, dok je prema riječima Sivre budžet Kantona Sarajevo rastao za 175 miliona KM.\nPosljednje povećanje plaće bilo je u januaru kada je povećana za 2.5 posto, tačnije osnovica je povećana za 7 KM, a ukupno povećanje bilo je između 20 i 30 KM.\n"Prosvjetari su spremni prihvatiti da od septembra osnovica bude 305 KM što je predložio ministar za obrazovanje, nauku i mlade Elvir Kazazović, a od prvog januara 330 KM. Plata visokoobrazovanog prosvjetnog radnika u Kantonu je oko 1.070 KM, a ovim povećanjem bila bi oko 1.210 KM", kazao je Sivro za Radiosarajevo.ba\nIz Sindikata osnovnog obrazovanja i odgoja Kantona Sarajevo mole sve roditelje za razumijevanje i podršku u njihovoj borbi za dostojanstvene plaće.\nTagovi: sindikati osnovno obrazovanje protesti Vlada KS prosvjetni radnici\nProtesti / Prosvjetni radnici ispred Vlade KS: Tražimo dostojanstvene plaće\nKS / Protest prosvjetnih radnika 12. septembra u Sarajevu: Vlada nas ignoriše\nSBK / Djeca ispaštaju: Problemi na relaciji Sindikata i Ministarstva obrazovanja\nSaopćenje / Neprirodna plava boja Vogošćanskog potoka: Inspekcija na terenu\nIdlib / Sarajlije pustile u zrak 1.000 balona kao glas nedužnih civila koje niko ne čuje


RTCG - Radio Televizija Crne Gore - Nacionalni javni servis :: Korona virus - Svijet :: Efikasnost Sinofarmove vakcine oko 80 odsto\n19. 01. 2021. 21:05 >> 21:13 2\nEfikasnost Sinofarmove vakcine oko 80 odsto\nIz Ministarstva zdravlja danas je najavljeno da će Crna Gora, krajem januara, dobiti dovoljne količine Sinofarmove vakcine protiv koronavirusa. Proizvođač tvrdi da je njena efikasnost oko 80 odsto, a pored Kine u upotrebi je u Ujedinjenim Arapskim Emiratima, Bahreinu i Egiptu, dok su klinička ispitivanja sprovođena u Argentini, Maroku, Peruu i UAE.\nRezultati faze tri još uvijek nijesu objavljeni ni u jednom naučnom časopisu, međutim kako su kazali iz Sinofarma, faza tri obuhvatila je preko 60.000 osoba, a podaci iz ovog ispitivanja biće objavljeni u relevantnim stručnim publikacijama u Kini i inostranstvu.\nZvaničnih informacija o cijeni vakcine nema. Međutim kako je u avgustu prenijela agencija AP, dvije doze ove vakcine trebalo bi da koštaju manje od "144 dolara", kako je to kazao predstavnik Sinofarma, piše Danas.\nIz Sinofarma je saopšteno da tokom 2021. mogu da proizvedu milijardu doza.\n19. 01. 2021. 21


Nikolić: "Nema opravdanja i izgovora za poraz" - Sportske.net\nNikolić: "Nema opravdanja i izgovora za poraz"\nNakon najtežeg poraza u dosadašnjem toku sezone trener Partizana ocenio je da za izdanje u Kruševcu nema opravdanja.\nTrener fudbalera Partizana Marko Nikolić rekao je danas da je njegova ekipa odigrala veoma loš meč protiv Napretka u Kruševcu i dodao da ne postoje izgovori za poraz.\n"Najpre čestitke Napretku. Odlična borba i izdržljivost od strane Kruševljana, a dosta kartona je najbolji dokaz da se bore. Kad je reč o našoj igri, utisci su veoma loši. Imali smo mnogo šansi da postignemo gol, ali smo ih propuštali. Nema nikakvih izgovora za poraz", rekao je Nikolić novinarima posle meča.\nPartizan je izgubio danas u Kruševcu od Napretka sa 2:0 u 25. kolu Superlige Srbije.\nNa konstataciju novinara da je i teren u Kruševcu bio loš, Nikolić je kratko dodao:\n"Kakav je teren bio za nas, isti takav je bio i za Napredak. Zaslužili su sve čestitke" konstatovao je Nikolić.\nPartizan posle ovog poraza zaostaje na tabeli Superlige za prvoplasiranom Crvenom zvezdom tri boda, ali crveno-beli igraju meč protiv Radničkog iz Niša i ako pobede "odlepiće" se na šest bodova razlike.


Epidemiolog Tiodorović kaže: Moguć je novi talas | Portal Iz Prve Ruke\nEpidemiolog Tiodorović kaže: Moguć je novi talas\nEpidemiolog Branislav Tiodorović rekao je da je novi talas korona virusa moguć na jesen, ali da bi trebalo da bude blaži od prošlogodišnjeg, zbog vakcinacije.\nOn je izjavio da je povoljna epidemiološka situacija i smanjen broj obolelih od korona virusa negativno utiču na odziv za vakcinaciju, što je, prema njegovim rečima, pogrešno, jer bi upravo sada vakcinacija trebalo da bude „najintenzivnija“.\n„Sada, kada je mirno, vakcinacija bi trebalo da bude najintenzivnija, jer ne postoji opasnost da neko ko je primio prvu ili obe doze, ali još nije stvorio imunitet, naiđe na nekog ko je oboleo ili zaražen. To smo imali u prva tri meseca ove godine“, rekao je on.\nOn je istakao da ozbiljnije mora da se radi na motivaciji mladih da se vakcinišu i da motivacija mora da bude drugačija, nego kada su odrasli u pitanju.\nPovezane temeBranislav Tiodorovićkorona virusvakcinacija\nNaši klubovi saznali potencijalne rivale u Ligi konferencija


Turski zavodnik slomio nogu u saobraćajnoj nezgodi Prolog\nMalkočoglu beg, koga u popularnoj turskoj seriji “Sulejman Veličanstveni” glumi Burak Özçivit i koji je osvojio srca domaće publike, u saobraćajnoj nezgodi koju je doživeo slomio je nogu. Nezgoda se dogodila dok se sa prijateljem vozio na motoru.\nKako prenosi Gloria, Buraku je pre nekoliko meseci oduzeta saobraćajna dozvola zbog voženje pod uticajem alkohola, pa je rado prihvatio predlog drugara da se van grada malo izduvaju na dvotočkašu. Međutim, zbog klizavog kolovoza, vozač je izgubio kontrolu na motorom pa su se više puta prevrnuli.\nSrećom, i on i Burak koji je sedeo iza nosili su kacige, te nije došlo do povrede glave. Ipak, hitno su prebačeni u bolnicu gde je ustanovljeno da je Burak slomio nogu, ali je posle nekoliko sati pušten kući.


Pad Srbije na listi slobode medija: "Ako se nastavi ovako, više neće imati šta da izmere" - European Western Balkans\nAutor Sandra Maksimović 04. 05. 2020. 04. 05. 2020.\nSrbija je Svetski dan slobode medija dočekala ponovnim padom na nedavno objavljenoj rang-listi slobode medija Reportera bez granica. Nakon pada od tri mesta Srbija zauzima 93. poziciju, 34 mesta gore u odnosu na 2016, kada je poslednji put zabeležen napredak u stepenu medijskih sloboda.\n„Posle šest godina pod vođstvom Aleksandra Vučića, najpre kao premijera a potom i kao predsednika, Srbija je postala zemlja u kojoj je često opasno biti novinar i gde lažne vesti imaju zabrinjavajuću stopu vidljivosti i popularnosti“, navode Reporteri bez granica.\nOni dodaju da sukob između političara i medija, široko rasprostranjene lažne vesti koje vlast toleriše, kao i loš tretman uzbunjivača Aleksandra Obradovića ostaju veliki razlozi za zabrinutost.\nIpak, sagovornici European Western Balkans ocenjuju da postoji još mnogo razloga za zabrinutost. Novinarka Tamara Skrozza, često meta zastrašivanja i napada tabloidne štampe, navodi da su razlozi stalog pada na listi RGB prisutni godinama unazad – kršenje prava građana na slobodu govora i informisanja, zastrašivanje i targetiranje svih koji se usude da izgovore ili napišu bilo kakvu kritiku aktuelne vlasti i kontinuirane kampanje protiv novinara nevladinih medija.\n“Niti jedna međunarodna organizacija, uključujući i Reportere bez granica, nije uspela da do temelja “dekonstruiše” sistem ugnjetavanja medija u Srbiji – taj se sistem, naime, odupire akademskoj analizi”, navodi novinarka.\nProfesionalno nedopustivo izveštavanje javnog servisa, konstantno kršenje Kodeksa novinara Srbije i profesionalnih standarda u svim medijima bliskim vlasti, zloupotreba nacionalnih frekvencija u političke svrhe, kršenje Zakona o javnom informisanju i Zakona o elektronskim medijima, kao i ekonomska neodrživost medija i katastrofalan socijalni položaj novinara i novinarki – još su jedni u nizu razloga koje ističe Skrozza.\nPredsednik Nezavisnog društva novinara Vojvodine (NDNV) Norbert Šinković smatra da je uočeni pad jedan kontinuirani proces koji svake godine potvrđuje to što “mi kao novinari osećamo svakodnevno, u našem radu”.\n“Ovo je zapravo samo “statistički iskaz” onoga što imamo na terenu. Smatram da je ono što je konkretno dovelo do pada zapravo pre svega etiketiranje novinara, predstavljanje profesionalnih novinara i novinarstva kao izdajničko ili opozicionarsko. To vuče sa sobom jednu vrstu kampanje u kvazinovinama, a to je kampanja mržnje. Sada imamo ozbiljnu situaciju da se netrpeljivost ili govor mržnje normalizuju u javnom govoru i na taj način se generiše talas verbalnog, fizičkog nasilja i netrpeljivosti prema novinarima”, ističe Šinković objašnjavajući da je to jedan vrlo kompleksan fenomen koji dovodi do toga da mnogi odustaju od novinarstva.\nPredsednik NDNV-a dodaje da iz toga proističe i to da su građani na određeni način postali imuni na etiketiranje novinara i pretnje, jer su izgubili poverenje.\n“Kada me pitate šta je dovelo do pada, mislim da sve ove segmente moramo zajednički posmatrati i teško je izdvojiti samo jedan momenat kao glavni razlog. Mislim da je to i nespremnost institucija da priznaju da tu postoji problem i da se sa njim suoče”, navodi Šinković.\nNovinarstvo u doba korone\nReporteri bez granica navode da postoji jasna veza između pada pojedinih zemalja na rang-listi i suzbijanja medijskih sloboda kao odgovor na pandemiju koronavirusa.\n„Kriza javnog zdravlja omogućava autoritarnim vladama da primene tzv. „doktrinu šoka“ – da iskoriste činjenicu da je politika “na čekanju”, da je javnost iznenađena i protesti ne dolaze u obzir, kako bi nametnuli one mere koje su nemoguće u normalnim vremenima“, izjavio je generalni sekretar Reportera bez granica Kristof Deloar.\nMeđutim, s obzirom na to da je pad medijskih sloboda trend koji traje godinama, nisu samo događaji za vreme epidemije i vanrednog stanja zaslužni za ovogodišnji plasman Srbije na rang-listi.\nSvakako, najupečatljiviji događaj vezan na medije tokom vanrednog stanja, uvedenog 15. marta, bio je pokušaj Vlade da sprovede Uredbu o centralizovanju informacija prema kojoj sve informacije o epidemiji koronavirusa mogu dolaziti samo od Republičkog kriznog štaba. Međutim, nakon burne reakcije domaće i strane javnosti Uredba je dva dana kasnije povučena.\nTo je bilo dovoljno da se za to vreme novinarka portala Nova.rs Ana Lalić privede nakon što je Klinički centar Vojvodine (KCV) podneo krivičnu prijavu, kasnije odbačenu, za izazivanje panike i nereda zbog objavljivanja teksta o nedostatku zaštitne opreme za medicinske radnike u toj instituciji. Na vest o hapšenju ubrzo su reagovali Fridom Haus, Evropska federacija novinara, ali i Evropska unija.\nIpak, Skrozza objašnjava da je pandemija samo negativno uticala na i onako loše stanje medijskih sloboda.\n“Nije u pitanju samo famozna Uredba o centralizovanom informisanju, hapšenje koleginice Ane Lalić, ponašanje predsednika, premijerke, a povremeno čak i lekara iz Kriznog štaba prema novinarima. U pitanju je činjenica da su mediji kritički orijentisani prema vlasti osuđeni na finansijski krah, da su diskriminisani i onemogućeni da razgovaraju sa govornicima s kojima bi želeli (što se više ne odnosi samo na političare, kao do sada), da su novinari zastrašeni, da ih kolege iz provladinih medija ne napadaju više samo u svojim prilozima, već i lično, na konferencijama za novinare”, navodi Skrozza osvrćući se na najnoviji primer etiketiranja, odnosno seksističkog napada na novinarku N1 Žaklinu Tatalović od strane urednika tabloida Informer Dragana Vučićevima na svom Tviter nalogu, neumesnim objavljivanjem fotografije novinarke za vreme obavljanja radnog zadatka.\nEtiketiranje novinara je pojava sa kojom se pripadnici ove struke bore svakodnevno, a urednik Informera od svog stava nije odustao ni nakon osude javnosti, medijskih udruženja i poverenice za ravnopravnost.\nŠinković objašnjava da se suočavamo sa jednim novim talasom urušavanja medijskih sloboda u Srbiji oličenim u odnosu profesionalnih institucija prema novinarima.\n“To vidimo na dva koloseka. Jedan se odnosi na zatvorenost, da vi kao novinar teško možete doći do zvaničnih informacija, odgovorne osobe, izjava i mogućnosti za proveru dobijenih informacija. Takođe, novinari iz manjih sredina i mesta moraju svoja pitanja slati i postavljati u Beogradu što je loš znak i za lokalne samouprave i pokrajinsku vlast. O njihovom položaju i stanju se često ne dobijaju informacije, one prolaze ispod radara međunarodnih organizacija, ali i pojedinih domaćih”, ističe predsednik NDNV-a.\nOn dodaje da je drugi kolosek određeni napad profesionalnih instititucija na novinare.\n“Najbolji primer za to je KCV koji je podneo prijavu protiv novinarke Ane Lalić gde mi vidimo da te institucije danas nisu samo zatvorene, već imaju vrstu uloge da etiketiraju novinare i da ih optužuju da šire paniku i laž. Smatram da je to jedna frapantna stvar u današnjoj medijskoj situaciji u Srbiji”, navodi Šinković.\nKao najveće probleme tokom pandemije, predsednik NDNV-a izdvaja finansijsku ugroženost novinara, zatvorenost institucija i ugroženost lične bezbednosti novinara.\n“Pandemija je u velikoj meri uticala na slobodu medija, ali ne pandemija kao takva nego vanredno stanje i pokušaj centralizacije informisanja o zarazi. S jedne strane, usled smanjenja radnih mesta mnogi novinari ostaju bez prihoda, najčešće frilens novinari. S druge strane, centralizacija informacija nameće da novinari ne mogu adekvatno da obrade teme zato što u svakoj situaciji dobijaju odgovor da je u toku vanredno stanje”, navodi Šinković i dodaje da je primoravanje novinara da prisustvuju pseudodogađajima predsednika države tokom pandemije katastrofa u ovakvim uslovima, da šalje lošu poruku i podstiče prisustvo straha i osećaj nesigurnosti po pitanju lične bezbednosti kod novinara.\nNapadi na novinare ne prestaju\nU nedavnom objavljenom godišnjem izveštaju Platforme Saveta Evrope za unapređenje zaštite novinarstva i bezbednosti novinara, navodi se da su u Srbiji prisutni napadi na medije, pretnje smrću pripadnicima struke, kao i zapaljiva retorika koja često dolazi od zvaničnika.\nKao najvažnije slučajeve ističu napade na televiziju N1, između ostalog i pismo iz februara u kom se preti da će novinari i njihove porodice biti ubijeni, a redakcija dignuta u vazduh. Takođe se naglašavaju i konkretni napadi na novinare N1 kao što je to bio slučaj sa Zanom Cimilji i Miodragom Soviljem. Osim toga, u izveštaju se podseća na nerešeno ubistvo novinarke Dade Vujasinović iz 1994. godine i konstatuje da je konačno izrečena presuda za ubistvo novinara Slavka Ćuruvije koje se dogodilo 1999.\nNapadi na novinare tema su i reakcije Nezavisnog udruženja novinara Srbije (NUNS) povodom objavljivanja liste Reportera bez granica iz kog navode da pad ne čudi jer se mogao očekivati još lošiji rezultat. Oni podsećaju na porast broja fizičkih napada, verbalne pretnje po život, i to da slučajevi krivičnih dela učinjenih na štetu novinara retko završavaju na sudu – što ubrajaju jedne od razloga za pad na listi Reportera bez granica.\nOsim toga, NUNS navodi slučaj paljenja kuće novinara Milana Jovanovića u Grockoj, zapaljivu retoriku političara i nosilaca vlasti uperenu protiv novinara koji izveštavaju u javnom interesu, kampanju blaćenja nezavisnih novinara i redakcija, trend zatvaranja državnih institucija i njihovog odbijanja da pruže informacije od javnog značaja, ali i socijalno-ekonomske uslove rada novinara koji i dalje predstavljaju značajan problem.\nPomak u odnosu na prethodnu godinu vide u činjenicama da je Medijska strategija završena, iako tek nakon tri godine, i da je Stalna radna grupa za podizanje nivoa bezbednosti novinara nastavila je sa radom u 2019. godini.\nMedijske slobode u senci izborne kampanje\nProblemi sa medijskim slobodama su uočeni i mapirani, te sada ostaje pitanje političke volje da se na njima radi. Na pitanje kakav rezultat na listi bismo mogli da očekujemo naredne godine, predsednik NDNV-a navodi da ne može da bude optimista iz razloga što je Srbija sada u izbornoj godini.\n“Videli smo kako je delovao javni diskurs pre uvođenja vanrednog stanja. Videli smo kakve su mere preduzete tokom vanrednog stanja. Apsolutno ne očekujem da će bilo koja strana, pozicija ili opozicija, odustati od istog tretmana novinara kao što je to bio slučaj pre vanrednog stanja. Smatram da ne možemo da očekujemo bitnu pozitivnu promenu pre svega što je pred nama predizborna kampanja, a zatim formiranje vlasti. To je proces koji poprilično ostavlja tragove u medijskom prostoru”, kaže Šinković.\nSkrozza takođe nema optimističan stav i navodi da sledeće godine možemo samo da nazadujemo i na listi, i van liste i dodaje da stepen slobode medija zavisi samo od stepena slobode koji su sebi dali sami novinari i urednici, odnosno od stepena žrtvovanja na koje su spremni, unapred svesni da će tu svoju samoosvojenu slobodu jako skupo platiti.\n“Nema nikakve šanse da u ovakvom političkom okruženju – u situaciji gde su nezavisni novinari targetirani, prozivani i od samog državnog vrha, osiromašeni, umorni i obeshrabreni – zabeležemo bilo kakav napredak. Ako se promeni stav državnog vrha, ako prorade institucije i ako se promeni atmosfera u kojoj radimo, najviše što bismo mogli da postignemo jeste da preživimo”, zaključuje Skrozza i dodaje da u suprotnom, “neće nas biti i plašim se da Reporteri više neće imati ni šta da izmere”.\nFOS2020NDNVNorbert ŠinkovićPoglavlje 23Reporteri bez granicaSloboda medijaTamara Skrozza\nEWB SCREENING 26. 02. 2021.


Srbija među vodećim zemljama Evrope po količini popijenog alkohola - Bujanovačke\nPočetna DRUŠTVO Srbija među vodećim zemljama Evrope po količini popijenog alkohola\nSrbija među vodećim zemljama Evrope po količini popijenog alkohola\nBujanovačke14. apr 2022.DRUŠTVO, NASLOVNA0\nBujanovac, 14. april 2022. – Iako za Bujanovac nema preciznih podataka, Srbija ima više od 200.000 registrovanih alkoholičara i nalazi se na 12. mestu u Evropi i među prvima na Balkanu po količini popijenog alkohola.\nNa godišnjem nivou njen građanin prosečno popije oko 11 litara alkohola, dok je svetski prosek šest, pokazuju podaci Svetske zdravstvene organizacije (SZO).\nKako je za RTS rekla dr Nataša Dostanić, specijalista psihijatrijei rukovodilac Kliničkog odeljenja za alkoholizam, više faktora dovodi do alkoholizma, a to sustruktura ličnosti, sam alkohol kao supstanca i okolina.\n– Alkohol kao supstanca dovodi kratkoročno do poboljšanja raspoloženja, smanjuje anksioznost, napetost i oslobađa od depresije. Svakako da je značajan faktor rizika i porodično okruženje, prijatelji i društvo i šira socijalna sredina u kojoj je to ponašanje prihvatljivo, navela je Dostanićeva.\nUkazala je i na porast trenda alkoholizma među ženama.\nPrecizirala je da je standardno piće prema SZO jedno pivo od 330 mililitara, jedna čaša vina od 140 ili jedno žestoko piće od 40 mililitara.\nPojašnjava da je za žene rizično konzumiranje alkohola više odjednog standardnog pića dnevno, odnosno više od dva standardna pića u jednoj situaciji, a za muškarce je to više od četiri standardna pića u jednoj situaciji.\n-Alkoholizam kao bolest je prisutan ako osoba nastavlja sa prekomernim konzumiranjem alkohola uprkos postojanju očiglednih posledica koje su direktno povezane s tim konzumiranjem. Posledice mogu biti različite-zdravstvene, porodične, profesionalne, socijalne, naglasila je doktorka.\nPrevious PostStejt Department: Albanci u Srbiji diskriminizovani, ministar Vulin širi govor mržnje Next PostBahati vozači seju smrt na putevima Srbije


Peti rođendan Fresh Corner koncepta | Nova Ekonomija\nPeti rođendan Fresh Corner koncepta u Srbiji, kompanija MOL Serbia proslavlja sa 25 Fresh Cornera u mreži i za tu priliku je pripremila 70.000 poklona za svoje kupce. Prvi Fresh Corner u Srbiji otvoren je pre pet godina na servisnoj stanici Horgoš, a danas je to prepoznatljiv koncept za sve koji žele da naprave pauzu na putu i uživaju u vrhunskoj kafi, pecivima ili gotovim jelima.\nNedavno ažurirana MOL Group Startegija 2030+ „Shape Tomorrow“ pred nas je postavila nove ciljeve za razvoj Fresh Cornera u Srbiji.\nPovodom pet godina rada Fresh Cornera, u periodu od 19. aprila do 16.maja, MOL Serbia je pripremila 70.000 poklona za svoje kupce. Svaki kupac koji u navedenom periodu potroši minimum 600 dinara u shopu i Fresh Corneru, izvlačiti karticu na kojoj ga očekuje jedan od 70.000 poklona - espresso gratis, popusti na kafe, jet wash, popusti na prehrambene proizvode, kao i specijalne cene za hot dog i druge artikle.


Srednja muzička škola, vanredno školovanje, dokvalifikacija, prekvalifikacija\nSrednja muzička škola, vanredno školovanje, dokvalifikacija, prekvalifikacija - Audio verzija\nIzuzetno su interesantni obrazovni profili, za koje nastavu organizuju muzičke škole. A samim tim što ostavrujemo saradnju sa tim obrazovnim institucijama, te posredujmo prilikom upisa, nudimo šansu svim učenicima i da se školuju u okviru ove struke.\nKako se za zvanja u okviru srednje muzičke škole zahteva i posedovanje diplome osnovne muzičke škole, to je neophodno da kandidati prilikom prijavljivanja prilože i dokaz o tome, kao i da u skladu sa pravilima polažu prijemni ispit.\nKako izgleda nastava u srednjoj muzičkoj školi ?\nAkcenat nastave u okviru srednje muzičke škole je stavljen na praktičan deo.\nA što se tiče predmeta koji se izučavaju, oni su u potpunosti usklađeni sa zvaničnim nastavnim programom srednjih muzičkih škola na nivou Republike Srbije. To podrazumeva da će đaci pohađati kako opšte predmete, poput srpskog jezika i književnosti, odnosno sociologije, psihologije i filozofije, te fizičkog vaspitanja, stranih jezika i biologije, ali i istorije i fizike, isto tako i sve uskostručne. Na prvom mestu se to odnosi na predmet instrumenta, ukoliko pohađaju nastavu za sticanje zvanja muzički izvođač, odnosno kada je u pitanju školovanje za zanimanje dizajner zvuka - tonac, glavni predmet je tehnologija zvučno muzičkog procesa MIDI.\nPodrazumeva se da kandidati imaju i solfeđo, ali i teoriju muzike, kamernu muziku, orkestar - hor, kao i harmoniju i mnoge druge uskostručne predmete, a sve u zavisnosti od toga za školovanje na kom smeru se odlučuju.\nSmerovi u srednjoj muzičkoj školi\nNastava u okviru srednje muzičke škole podrazumeva četvorogodišnje školovanje.\nUčenici mogu da, pored ostalog steknu zvanje muzički izvođač, odnosno dizajner zvuka - tonac, kao i zvanje muzički saradnik - teoretičar i mnoga druga.\nObično se sva zvanja u srednjoj muzičkoj školi svrstavaju u nekoliko smerova i to na prvom mestu u vokalno - instrumentalni, odnosno teoretski, kao i etnomuzikoloski smer.\nProfili u muzičkoj školi\nSvaki kandidat koji je završio nižu muzičku školu može da nastavi svoje školovanje u srednjoj muzičkoj školi, kako bi stekao zvanje muzički izvođač.\nVidi više o muzičkom izvođaču >>\nDizajner zvuka - tonac\nJedno od vrlo zastupljenih zanimanja u okviru muzičke struke svakako je i dizajner zvuka - tonac. Školovanje za ovo zanimanje organizuje i Obrazovni centar Akademije Oxford i to na preko 20 lokacija u našoj zemlji.\nVidi više o dizajneru zvuka/toncu >>\nSpisak gradova za srednju muzičku školu


Leven u Beogradu, sastanci posle svečanog dočeka – NovostiDana.rs\nLeven u Beogradu, sastanci posle svečanog dočeka\nLeven u Beogradu: Svečani doček ispred Palate Srbija\nPredsednik Vlade Švedske Stefan Leven koji je doputovao u posetu Srbiji razgovaraće danas sa srpskim zvaničnicima, a za njega je priređen svečani doček isred Palate Srbija uz počašnu gardu, intoniranje himne i crveni tepih.\nBEOGRAD – Predsednik Vlade Švedske Stefan Leven koji je doputovao u posetu Srbiji razgovaraće danas sa srpskim zvaničnicima, a za njega je priređen svečani doček isred Palate Srbija uz počašnu gardu, intoniranje himne i crveni tepih.\nLevena je dočekao predsednik Vlade Srbije Aleksandar Vučić.\nSa Vučićem u delegaciji su još i ministri državne uprave i lokalne samouprave Ana Brnabić, zatim ministarka zaduzena za evropske integracije Jadranka Joksimović, kao i ministar privrede Goran Knežević.\nPočeo sastanak delegacija Srbije i Švedske\nSastanak u četiri oka premijera Srbije i Švedske Aleksandra Vučića i Stefana Levena završen je danas oko 11 sati, nakon čega je počeo sastanak dve delegacije.\nNakon tih razgovora, dvojica premijera će održati konferenciju za novinare.\nGlavne teme razgovora trebalo bi da budu evropske integracije Srbije i, pre svega, ekonomska saradnja dve zemlje.\nLevenova poseta Srbiji je bilateralna i nije deo šire regionalne turneje.\nLeven će kasnije danas razgovarati i sa predsednikom Srbije Tomislavom Nikolićem.\nPremijer Švedske sinoć je, po dolasku u Beograd, izjavio da je došao u Srbiju da bi pohvalio razvoj koji je naša zemlja učinila i naglasio da je Švedska podržavala i podržava put Srbije ka Evropskoj uniji.\nFoto Tanjug/ Z.Žestić\nVUCIC I LEVEN\nVeć krenula prepucavanja ministara u novoj Vladi Srbije\nTahiri optužuje beogradsku stranu za neuspeh pregovora


Obaveštavamo Vas da je dana 27.oktobra 2017. godine u ”Službenom glasniku RS” broj 96/2017, objavljen Zaključak Vlade Republike Srbije broj 11-10175/2017-1 kojim se preporučuje javnim službama koje se finansiraju iz budžeta Republike Srbije, autonomne pokrajine i jedinice lokalne samouprave, odnosno iz doprinosa za obavezno socijalno osiguranje da koriste mogućnost učešća miritelja u kolektivnom pregovaranju u skladu sa zakonom.\nNavedenim zaključkom preporučuje se da državni organi i organizacije informišu svoje predstavnike u kolektivnom pregovaranju o mogućnosti unošenja klauzule u kolektivne ugovore da radne sporove rešavaju u skladu sa zakonom kojim se uređuje oblast mirnog rešavanja radnih sporova.\nPredsednica Vlade Republike Srbije Ana Brnabić najavila je povećanje plata zaposlenima u delatnosti zdravstva i socijalne zaštite za 10%.\nTo dalje znači, da će se osnovica za obračun i isplatu plate zaposlenima koja sada iznosi 2.561,23 uvećati za 10%, odnosno da će zaposleni imati nominalno veću platu za nešto više od 7% u odnosu na nivo plata koji su imali pre smanjenja.\nPodsećamo da bi uskoro trebalo da otpočnu pregovori za zaključivanje PKU za delatnost zdravstva i delatnost socijalne zaštite i aktivnosti na vrednovanju radnih mesta, kao i aktivnosti vezano za donošenje sistemskih zakona.\nU utorak, 17.oktobra održan je sastanak u Pokrajinskom sekretarijatu za zdravstvo na kome su sa doc. dr Zoranom Gojkovićem, pokrajinskim sekretarom razgovorali dr Dunja Civrić, predsednica i Stevo Malić, potpredsednik Sindikata zaposlenih u zdravstvu i socijalnoj zaštiti Vojvodine. Razgovarano je o aktuelnoj situaciji u zdravstvu Vojvodine – o svim otvorenim pitanjima: organizaciji i planu mreže zdravstvenih ustanova, kadrovskim planovima, mogućnostima za razvoj zdravstvenih ustanova u projektnim planovima... I ovom prilikom je istaknut značaj saradnje i razmene informacija.


Cajetina Arhive - DRINA.INFO - Informativni portal zapadne Srbije i Podrinja\n– Ponosan sam što smo uspeli da kompletno renoviramo sportsku dvoranu u Čajetini za šta je opština izdvojila 132 miliona dinara sopstvenih sredstava a ove godine smo u razvoj sporta uložili još milion i šesto hiljada evra za kupovinu…\nDrina info portal\t okt 9, 2019 0\nU okviru „Dečije nedelje“ koja se obeležava prve nedelje oktobra, đacima prvacima sa teritorije opštine Čajetina uručene su članske karte Biblioteke „Ljubiša R. Đenić“ i poklon opštine u iznosu od 5000 dinara. Predstavnici opštine Čajetina i…\nUkupna ulaganja u izgradnju sportskog parka Zlatibor iznose 142.000 evra. Od toga je 115.000 dobijeno kao donacija, dok je učešće opštine Čajetina oko 26.000 evra, kaže zamenik predsednika opštine Arsen Đurić. „Izgradnja sportskog parka…\nDrina info portal\t sep 12, 2018 0\nOpština Čajetina dobila je dozvolu za sledeću fazu izgradnje “Gold gondole Zlatibor” koja podrazumeva podizanje 19 stubova od početne stanice u centru Zlatibora do međustanice na polovini trase. Time je konačno rešen problem koji je usporio…\nDrina info portal\t apr 21, 2018 0\nHteo bih da vam se zahvalim što vodite brigu o svojim porodicama, o svojoj opštini, svojoj državi, jer jedino su deca naša budućnost. Sve ostalo je manje važno i bitno jer ako se ne čuje dečji plač mislim da nema ni Srbije, nema porodice,…\nDrina info portal\t mar 20, 2018 0\nU subotu 24. marta u Srbiji će se po deseti put održati akcija “Sat za našu planetu” simboličnim gašenjem svetla od 20:30-21:30. WWF održavanjem ove akcije želi da ukaže na posledice klimatskih promena, ali i moć pojedinca da doprinese…\nDrina info portal\t dec 3, 2015 0\n- U kratkom razgovoru sa ministarkom uspeli smo da nađemo neka rešenja, da oni koji su gradili za tržište i komercijalne objekte, da dodatno oporezujemo i naplatimo dodatno za komunalnu infrastrukturu – rekao je Stamatović Potpredsednica…


Holandska turistička agencija Booking.com promenila je svoja pravila o naknadama kako bi omogućila da se direktorima kompanije isplate višemilionski bonusi, pišu holandski mediji.\nU ovome ih nije sprečila ni činjenica da su prošle godine otpustili više hiljada ljudi zbog pandemije, kao ni 100 miliona evra državne pomoći, ali ni četiri milijarde evra zajma koji je trebalo da ublaži probleme nastale pandemijom.\nCifre koje su dobili pojedinačno su višemilionske, pa je tako 5,8 miliona evra u akcijama i gotovini dobio izvršni direktor. Potpredsednik je dobio 2,8 miliona evra, dok je finansijski direktor dobio 20 miliona evra bonusa, uglavnom u akcijama, pokazali su dokumenti do kojih je došao holandski list NRC.\nInače, za razliku od konkurenta Airbnb-a koji unapred naplaćuje svoje usluge, korisnici Booking-a plaćaju kad stignu u hotel. To znači da Booking nije morao da trpi isti odliv novca kao njegov rival, kada su potrošači počeli da zahtevaju povraćaj.\nUprkos tome i uprkos zajmu, matični Booking Holdings saopštio je tada planove za otpuštanje četvrtine radne snage. Kompanija je u tom trenutku imala oko 17.000 zaposlenih širom sveta.


BiH, Srbija i Turska imaju puno razloga da unaprijede političku i ekonomsku saradnju, rečeno je nakon sastanka ministara vanjskih poslova Zlatka Lagumdžije, Ivana Mrkića i Ahmeta Davutoglua u Sarajevu.\nSastanak šefova diplomatija BiH, Srbije i Turske upriličen je u okviru priprema za susret na predsjedničkom nivou u Ankari, polovinom maja 2013. godine.\nZlatko Lagumdžija: "Odnosi između tri zemlje imaju uzlaznu putanju."\nMinistar vanjskih poslova BiH Zlatko Lagumdžija ocijenio je da odnosi između tri zemlje imaju uzlaznu putanju, kako na političkom tako i ekonomskom planu. Kazao je da su na sastanku identificirane oblasti o kojima će se posebno voditi računa na budućim trilateralnim sastancima. „To su ekonomija, obrazovanje, kulturna saradnja i turizam. To su oblasti u kojima ćemo nastojati da stvorimo jednu platformu za intenzivniju saradnju“, rekao je Lagumdžija.\nIvan Mrkić: "Ovakvi susreti predstavljaju daljnje stabiliziranje područja."\nŠef Srbijanske diplomatija Ivan Mrkić zadovoljan je što je ponovo u Sarajevu i što može reći da su politički odnosi između tri zemlje „sve bolji“. „Ovakvi susreti predstavljaju daljnje stabiliziranje područja, jačanje prijateljstva među zemljama regije, posebno naše tri zemlje, i time pravimo sigurnu, razvojnu perspektivu regiona. Politički odnosi su tako kvalitetni da omogućavaju veće privredno prožimanje i zajednički nastup na četvrtim tržištima“, kazao je Mrkić.\nPotreba zajedništva i suživota\nAhmet Davutoglu: "Prenijeli smo pozitivnu atmosferu."\nMinistar vanjskih poslova Turske Ahmet Davutolu kaže kako su BiH, Srbija i Turska dijelile zajedničku prošlost, da dijele zajedničku sadašnjost i da će, sasvim sigurno, dijeliti i zajedničku budućnost. „Mislim da je uspjeh sastanaka ministara vanjskih poslova BiH, Srbije i Turske i u tome što smo našim narodima prenijeli pozitivnu atmosferu, odnosno vratili im uvjerenje, nadu i volju za suživotom, za stvaranjem što bolje saradnje i za jačanjem prijateljstva.\nTurske ambicije na zapadnom Balkanu\n„Balkanski most“ između Turske i EU\nJedan od naših najvećih uspjeha je u tome što su se i naši građani u to uvjerili“, rekao je Davutoglu.\nPrivredna i ekonomska saradnja između tri zemlje je u porastu, no analize pokazuju da nisu iskorišteni svi potencijali te da Turska intenzivnije sarađuje sa Srbijom nego sa BiH. Sarajevski sastanak u utorak (8.5.) bio je osmi sastanak predstavnika triju zemalja, a ministri su najavili kako će se ponovo sastati u oktobru u Beogradu, dok bi se predsjednici BiH, Srbije i Turske bi se za sedam dana trebali susresti u Ankari. Tada bi, kako je najavljeno, trebalo da bude upriličen i ekonomski forum privrednika triju zemalja.\nTagovi BiH, Srbija, Turska, Davutoglu, Lagumdzija


Izvještaj Savjeta Evrope: Srbija postigla značajan napredak\nSrbija je ispunila niz obaveza i postigla značajan napredak, a posebno na polju regionalne i saradnje sa Haškim tribunalom, navedeno je, između ostalog, u izvještaju o Srbiji, o kojem će naredne nedjelje raspravljati Parlamentarna skupština Savjeta Evrope u Strazburu.\nU izvještaju, objavljenom na sajtu Parlamentarna skupština Savjeta Evrope, navedeno je da je Srbija nastavila dijalog sa Prištinom mirnim i diplomatskim sredstvima, te da je bila posvećena daljem napretku prema integraciji u EU.\nDodaje se da je Srbija ispunila napredak vrijedan pohvale na polju provođenja reforme izbornog zakona i pravosuđa, pokrenula proces decentralizacije, poboljšala zaštitu prava manjina i konsolidovala nezavisna regulativna tijela, te ratifikovala veliki broj konvencija Savjeta Evrope.\nU izvještaju se ocjenjuje da Srbija treba da napravi dalji napredak u usvajanju neophodnih zakonskih rješenja i obezbijedi njihovo provođenje u četiri ključne oblasti - uspostavljanje nezavisnog i efikasnog pravosudnog sistema, nezavisnih medija, borbe protiv korupcije i borbe protiv diskriminacije.\nParlamentarnoj skupštini Savjeta Evrope se preporučuje da nastavi da posmatra dalje ispunjavanje obaveza Srbije i ohrabri srpski parlament i vladu, koji će biti formirani 2012. godine na parlamentarnim izborima, da ostvare dalji napredak u četiri ključne oblasti.\nU Strazburu će sutra početi redovno zasjedanje Parlamentarne skupštine Savjeta Evrope, u okviru koga će se, dva dana kasnije, raspravljati o izvještaju o poštivanju dužnosti i obaveza Srbije preuzetih članstvom u Savjetu Evrope.


FORMAT OSTAJE ISTI\nFORMAT OSTAJE ISTI\nEU će nastaviti da posreduje u dijalogu Beograda i Prištine\nSastanak u Berlinu je dobrodošao kao doprinos i pomoć, ali EU je ta koja će nastaviti da posreduje u dijalogu Beograda i Prištine, rekla je juče Maja Kocijančič, portparolka visoke predstavnice Federike Mogerini.\n„Pozdravljamo svaki angažman na podršci dijalogu uz posredstvo EU, uključujući i moguće buduće sastanke. Svaki ovakav sastanak je od pomoći i može biti doprinos, ali dijalog je proces u kojem posreduje EU”, izjavila je Kocijančić za RTS, odgovarajući na pitanje da li je u dijalogu došlo do promene formata.\nNajavila je da će visoka predstavnica nastaviti kontakte sa stranama i učestvovati na sastanku procesa Brdo-Brioni u Tirani osmog i devetog maja.\n„Federika Mogerini je spremna da organizuje novi sastanak u okviru dijaloga, ali jasno je da Kosovo mora da suspenduje tarife da bi brz nastavak dijaloga bio moguć”, izjavila je Kocijančičeva.\nPortparolka visoke predstavnice EU ocenila je da je sastanak u Berlinu bio važan signal spremnosti dve zemlje članice, Francuske i Nemačke, da, zajedno sa ostalima, sa više posvećenosti podrže dijalog Beograda i Prištine, uz posredstvo EU.


Sportske.net - Milojević: "Dobra utakmica, ali želim kontinuitet u igri"\nMilojević: "Dobra utakmica, ali želim kontinuitet u igri"\nTrener fudbalera Crvene zvezde Vladan Milojević rekao je da je njegova ekipa odigrala dobar meč u Nišu protiv Radničkog, ali je istakao da je crveno-belima potreban kontinuitet u igri.\n"Mislim da smo odigrali dobru utakmicu u celosti. Imali smo stvarno dobre momente kada smo kontrolisali dešavanja na terenu. Ono što uvek tražim i što mislim da može da bude još bolje je taj neki kontinuitet u igri, moramo da pokušamo da kontrolišemo utakmicu svih 90 minuta. Ne smemo da dozvoljavamo protivniku da se vraća u igru. Mogli smo i u prvom poluvremenu da rešimo utakmicu, imali smo mnogo šansi, ali ti promašaji su rezultat dekoncentracije", rekao je Milojević posle utakmice.\nFudbaleri Zvezde pobedili su danas u Nišu ekipu Radničkog sa 3:1 u derbi meču 32. kola Super lige Srbije.\n"Mi jesmo napravili još jedan veliki korak ka cilju kojem težimo, ali ima još da se igra. Čestitao bih Radničkom, danas je bio izvanredan ambijent ovde. Volim da igram u Nišu i želim da pohvalim njihove navijače, igrače, i trenera za sve što su uradili. Želim Radničkom da ostvari svoje ciljeve ove sezone", rekao je Milojević.\nTrener Radničkog Dragan Antić ocenio je da je u drugom poluvremenu do izražaja došao kvalitet Zvezde koja je, po njegovim rečima, "pravi šampion".\n"Prvo poluvreme smo igrali dobro, svaka čast mojim momcima. Medjutim, u drugom poluvremenu je došao do izražaja kvalitet Crvene zvezde. Vidi se da su pravi šampioni, odskaču od svih ekipa u Srbiji, videli smo to i u derbiju. Ja im čestitam titulu ovom prilikom, a nama ostaje borba za Evropu", rekao je Antić.


Čadež: Podrška iz Vašingtona “Mini Šengenu” - Centar za evroatlantske studije - CEAS\n“Inicijativa za izgradnju zapadnobalkanskog ekonomskog prostora – zajedničkog tržišta i regiona kao jedinstvene investicione destinacije, u kome će građani i privreda uživati koristi slobodnog kretanja ljudi, robe, usluga i kapitala domaćim privrednicima proširiće prostor za poslovanje. Značajno će smanjiti troškove, povećati konkurentnost, ubrzati trgovinu i omogućiti rast razmene unutar regiona i sa svetom. To je upravo ono za šta se zalaže i poslovna zajednica regiona koju predstavlja Komorski investicioni forum Zapadnog Balkana. Istovremeno, to će Zapadni Balkan učiniti privlačnijim za međunarodnu poslovnu zajednicu, za strane kompanije koje su već prisutne i žele da se šire u regionu, ali i za buduće koje će moći da računaju na veliko regionalno tržište sa 18 miliona potrošača”, rekao je Čadež u razgovoru sa članovima Atlantskog saveta.\nIzrazio je uverenje da će takve nove poslovne prilike biti ubedljiv podsticaj za ostale u regionu da se priključe inicijativi Mali Šengen i brzo i efikasno usklade svoje poslovanje i propise sa dogovorima u okviru ove incijative.\nPredsednik Privredne komore Srbije pozvao je vlade Zapadnog Balkana da dodatno pojačaju napore na izgradnji zajedničkog ekonomskog prostora, a Evropsku uniju na strategiju inkluzivnog proširenja koja bi omogućila primenu usklađenih zakona i propisa i pre zvaničnog članstva u EU i obezbedila ekonomske povlastice za kompanije iz regiona kakve uživaju i privrede članica.\n„To je i prilika za konstruktivnu ulogu SAD na Zapadnom Balkanu, dajući svoj doprinos rastu i stabilnosti u regionu, kroz ekonomski pristup rešavanju balkanskih izazova, rekao je Čadež, ističući da je takav pristup prepoznao u porukama ambasadora Grenela sa predstavnicima poslovne zajednice tokom razgovora u Beogradu.\n„Prednosti integrisanog tržišta i ulaska u evropske lance snabdevanja ogromne su i značajno prevazilaze troškove koje proizvodi sadašnja ekonomska usitnjenost i koje bi doneo nastavak političkih tenzija u regionu“, ukazao je Čadež.\n“One nisu zamena za članstvo u EU, već način da se bolje, kroz reforme, pripremimo i spremniji uđemo u Evropsku uniju, ukazao je Čadež.\nNa značaj i podršku naporima da Zapadni Balkan postane deo EU, ukazali su i učesnici okruglog stola u Atlantskom savetu. U realizaciji inicijative „Mali Šengen” prepoznali su mehanizam za ubrzanje reformi neophodnih za pristupanje EU i stvaranje novih ekonomskih mogućnosti za region. Naglasili su i značaj imenovanja ambasadora Ričarda Grenela za specijalnog izaslanika Trampove administracije, koji se tokom posete regionu prvo sastao sa predstavnicima poslovnih zajednica Srbije i Kosova.\nTokom boravka u Vašingtonu, predsednik Privredne komore Srbije, danas i sutra, imaće niz sastanaka sa uticajnim predstavnicima državnih instititucija – kongresmenima, senatorima u Stejt departmentu, liderima poslovnog sektora i asocijacija, kao i renomiranih američkih medija. Sa sagovornicima će razgovarati o regionalnim integracijama, novim prilikama za poslovanje američke poslovne zajednice u Srbiji i regionu, boljem pozicioniranju srpske privrede na američkom tržištu, a posebno o mogućnostima za saradnju i potencijalima rastućeg IT sektora, čije tehnološke inovacije primenjuju kompanije i institucije u SAD.


Tropskog leta u Srbiji nema ni na vidiku - Smedia\nBeograd -- Pravo leto nikako da dođe, jer su kiše gotovo svakodnevna pojava. Kratak predah od pljuskova čeka nas ove sedmice, ali ni to neće značiti pravo leto, piše Blic.\nNaime, kako je za taj list objasnio meteorolog Đorđe Đurić, tropskog leta u Srbiji nema ni na vidiku, a ovo leto ocenjuje kao "najprijatnije" u poslednjih 10 godina.\n"Toplije vreme očekuje nas od srede, ali ne tako kako smo navikli, da vežemo desetak dana tropskog i sušnog perioda. Biće sunčano, a u Vojvodini i jugozapadnoj Srbiji očekuje se i nešto pljuskova, ali ne toliko obilnih kao do sada. Od avgusta kreće lepše vreme", kaže on.\nIako nas prestanak padavina očekuje od sutra, nove padavine čekaju nas već od početka sledeće sedmice, a periodi sunca i pljuskova smenjivaće se sve do kraja jula. Temperature, one najviše, neće prelaziti 30 podeok....\nIskren ili surov?


Vesti > BLIC PRESS saradjuje sa BIS IT Reciklažnim Centrom\nGigant štampanih medija i svakodnevni izvor dnevnih informacija miliona gradjana Srbije, BLIC PRESS je sklopio ugovor i pristupio realizaciji legalnog rashodovanja sopstvene računarske i elektronske opreme sa BIS Reciklažnim Cetrom za elektronsku i racunarsku opremu iz Pančeva, koji posluje u sklopu Kompanije Božic i sinovi.\nInače, ovaj obostrano vazan posao je potekao pre svega iz dobre inostrane prakse postovanja ekoloških propisa koji BLIC PRESS ima.\nUspostavljena je dobra saradnja i nije dugo proslo od realizacije na terenu. Izvrseno je preuzimanja elektronskog i računarskog otpada na lokaciji BLICA uz sertifikovan prevoz vozilima za ADR transport opasnih materija ( u koju je ova vrsta otpada svrstana) kao i manipulaciju naših obucenih rukovalaca opasnim materijama.\nOvo nije jedina referenca za Božić i Sinove iz sveta medija. Uspesno je realizovan posao sa Agencijom Frans Press, Tanjugom, Radio Jugoslavijom a u završnoj fazi je sklapanje ugovora o reciklaži sa Politikom AD -Novine i Magazini.


Faktor | Dunović pisao Sattleru: Čavara iznosi neistine, predstavlja se kao zaštitnik Hrvata i direktno ruši Ustav\nPotpredsjednik Federacije BiH Milan Dunović uputio je otvoreno pismo šefu Delegacije EU u BiH i specijalnom predstavniku EU u našoj zemlji Johannu Sattleru.\nKako je naveo, na to ga je ponukalo otvoreno pismo predsjednika Federacije BiH Marinka Čavare.\nPoštovani ambasadore Sattler,\nPonukan otvorenim pismom predsjednika Federacije BiH Marinka Čavare, osjećam potrebu da Vam se obratim. Naime, moja moralna i zakonska obaveza je da dam pojašnjenja na neistine iznijete u predmetnom pismu, a u cilju zaštite ustavnosti BiH, kao i svih građana, kako Federacije BiH, tako i Bosne i Hercegovine u cjelini.\nPredsjednik Čavara je naveo niz neistina koje zahtjevaju detaljan osvrt, te vam stojim na raspolaganju za konstruktivan dijalog u cilju izgradnje demokratskog društva u kojem će, po uzoru na svjetske i evropske demokratije, svaki građanin imati jednaka prava.\nVEZANI TEKST - Čavara pisao dužnosnicima EU: Napadi na Hrvate i katolike u BiH postali su svakodnevnica\nOvim pismom ću se osvrnuti na niz pogrešno iznesenih tvrdnji predsjednika Čavere, koje predstavljaju prijetnju izgradnji demokratskog društva, a mogu narušiti i evropski put Bosne i Hercegovine. Predsjednik FBiH se prvenstveno stavio u službu zamišljenog zaštitnika jednog konstitutivnog naroda, čime direktno krši Ustav FBiH, a nadalje je naveo da je taj isti narod ugrožen, na način da se Hrvatima ugrožavaju osnovna ljudska prava. Tu tezu dalje razrađuje iznošenjem mišljenja da tzv. probošnjačke stranke ruše ustavni poredak i pokušavaju urediti državu po mjeri najmnogobrojnijeg naroda.\nSmatram da ste svjesni činjeničnog stanja u BiH, te da ćete na funkciji koju obavljate postupiti odgovorno i upoznati sve dužnosnike EU o stanju u BiH. Sama Evropska unija je osnovana i funkcioniše na principima vladavine prava i garantu ljudskih sloboda. Netačno je da se jednom narodu u Bosni i Hercegovini ugrožavaju prava, a također je netačno da princip konstitutivnosti uopšte može garantovati prava bilo kome, a naročiti svim građanima, bez obzira na etničko ili vjersko opredjeljenje.\nPozivanje predsjednika Federacije BiH na “islamsku deklaraciju” iz prošlog vijeka, je dobro planirano iskrivljenje činjenica sa ciljem zastrašivanja i širenja islamofobije, što je posebno osjetljiva i opasna tema u multireligijskoj Bosni i Hercegovini, te može biti ozbiljna namjera usporavanja evropskog puta BiH. Predsjednik Čavara očito izjednačava “islamsku deklaraciju” sa programskom deklaracijom jedne političke stranke u BiH, koja je navela da će se zalagati za “građansku državu”. Ne moram Vam pojašnjavati da su principi građanske država u potpunoj suprotnosti sa onim što navodi predsjednik Čavara, te se koristi sistemom zastrašivanja. Takvo iznošenje neistina može lošije informisane osobe izvan BiH dovesti u opasnu zabludu.\nPozivanje na, kako Čavara navodi, otvorene prijetnje hrvatskom narodu u BiH, zbog održavanja antifašističkog skupa na dan održavanja “Bleirbuške mise” je pokušaj satanizacije antifašističkih tekovina na koje su građani BiH ponosni. Također, u svom pismu zanemaruje činjenicu da je ogroman broj Hrvata učestvovao u antifašističkoj borbi.\nIspoljavanje vjerskih sloboda je neupitno, ali predsjednik Čavara svojim izjavama misu dovodi u političku konotaciju zbog istovremenog održavanje mirnog antifašističkog skupa.\nNavodeći da je najveća tragedija hrvatskog naroda Bleiburg, predsjednik Čavara pokušava reći da antifašisti hrvatske nacionalnosti ne postoje, da hrvatski narod nije učestvovao u antifašističkoj borbi i da nije pretrpio i ogromne ljudske žrtve. To je opasna manipulacija istorijom koja nanosi nemjerljivu štetu svim građanima BiH, te nas svjesno targetira kao državu čije se antifašističke, demokratske i građanske ideje sada trebaju preispitivati od strane evropskih dužnosnika.\nUvaženi ambasadore, očekujem da aktivno djelujete u tom smislu, jer građani BiH zaslužuju građanske slobode na kojima počiva i sama EU, građani BiH ne žele baštiniti fašističke ideje, građani BIH ne žele dominirati jedni nad drugima u zavisnosti od nacionalne ili vjerske pripadnosti. Građani Bosne i Hercegovine žele živjeti u modernoj, prosperitetnoj, sigurnoj, ekonomski održivoj Bosni i Hercegovini koja će biti punopravna članica Evropske unije, poštujući vrijednosti Unije, a ne srednjovjekovne principe političara kao što je Marinko Čavara.\nMilan DunovićJohann Sattlerotvorenio pismoMarinko Čavara


Treći dan ne idu vozovi između Crne Gore i Srbije\nŽeleznički saobraćaj između Crne Gore i Srbije treći dan je u prekidu, a portparolka Železničkog prevoza Crne Gore Amina Murić je izjavila da se nadaju da bi vozovi mogli krenuti danas i da od beogradske kompanije čekaju da im zvanično saopšti šta je uzrok zastoja.\nMada je u četvrtak nezvanično saopšteno da bi vozovi mogli krenuti do kraja dana, to se nije dogodilo, pa se između Užica i Bijelom Polja putnici pevoze autobusima.\n"Ni juče u toku dana, ni >> Pročitaj celu vest na sajtu Radio Televizija Vojvodine << jutros nije uspostavljen saobraćaj na delu pruge Bar-Beograd, uprkos nezvaničnim obećanjima iz Srbijavoza da će se to desiti juče", rekla je portparolka Željezničkog prevoza Crne Gore Amina Murić.\nOna je za RTCG saopštila da od beogradske kompanije čekaju da im zvanično saopšte šta je uzrok zastoja.\n"Nezvanično, došlo je do zamašćenja pruge. Nadamo se da će saobraćaj biti normalizovan u toku današnjeg dana", istakla je Murić.\nDanas: Vozovi Beograd – Bar ne idu


Tribina „Napoleon i Rusija – dva pogleda na svet“ (drugi deo) 18. juna u klubu „Tribina mladih“ - VOJVOĐANSKE\nTribina „Napoleon i Rusija – dva pogleda na svet“ (drugi deo) biće održana u utorak, 18. juna u 18 časova, u klubu „Tribina mladih“ Kulturnog centra Novog Sada. Autor i predavač je Milovan Balaban, istoričar.\nU drugom delu tribine o dva pogleda, dva doživljaja sveta koji reprezentuju Napoleon i Rusija pričaće se iz duhovnog aspekta. Napoleon je donosio svetu „novu reč“ pod uticajem američke revolucije i ideologije građansog staleža, ali uopšteno to je bio novo-stari pogled na svet, karakterističan za katoličko-protestanstki civilizacijski krug: prostorno širenje, „misionarenje“, nekad „prave vere“, a u Napolenovom trenutku evropskih vrednosti sa ovladavanjem resursima i kontrolom sveta. U različitim varijantama to je model koji je ostatku sveta stizao sa zapada još od krstaških ratova i kolonijalnog osvajanja sveta. Rusija je u vizuri svih vodećih zapadnih imperija doživljavana kao strano telo, kao neko koga treba promeniti, preobraziti i prilagoditi zapadnoj duhovnoj matrici, ili i potčiniti, a njeno bogatsvo u resursimsa prisvojiti i eksploatisati. U tome se Napoleonov pogled na Rusiju ne razlikuje od prethodnih, ali i savremenih percepcija velike slovenske zemlje, koja je vekovima prisutna na zapadu, što će biti obrađeno na tribini.\nNo, Rusija je, kako bi rekao Dostojevski, plašila zapad svojom mističnošću i drugačijim duhovnim profilom i konceptom. Svojom mogućnošću da bude alternativa zapadu te da punudi „novu reč“ svetu na pravoslavnim duhovnim osnovama. Ruska različitost (i pored svih sličnosti sa zapadom) se pokazala i u vreme Napoleona. Francuski car je pokušao da disciplinuje i pokori Rusiju, ali različit mentalitetki obrazac ruskog naroda, drugačiji duhovni temelji pravoslavne civilizacije proizveli su ogroman animozitet prema Napoleonovoj kampanji u Rusiji. Rusi (pre svega ruski narod) su Napoleona jednostavno proglasili za antihrista.\nU Rusiji, makar među narodom, francuski car nije mogao da se doživi kao civilizacijski reformator. Drugačije je stajalo sa elitom koja se u tokom 19. veka delila kada je Napoleon (i uopšteno zapad) u pitanju. Velika grupacija zapadnjaka je smatrala da treba jednostavno kopirati sve što je sa zapada, dok su drugi, slovenofili, stajali na stanovištu da Rusija treba da obnovi svoju tradiciju, gotovo da protera svaki uticaj katoličko-protestantske Evrope. Retki su bili oni koji su za neku vrstu sinteze koja bi podrazumevala dopuštanje korisnog uticaja sa zapada, ali i pokušaja da se u sintezi civilizacijskih vrednosti koje su stizale sa zapadne hemisfere i ruske pravoslavne duhovnosti stvori novi doživljaj sveta i pojedinca, koji bi bio na spasenje i Rusiji i zapadu.\nIz ovakvog razmišljanja rađale su se ideje o konkretnoj ruskoj „velikoj reči“ koja podrazumeva služenje Evropi i čovečanstvu, za šta su mislioci ove provenijencije smatrali da je Rusija pozvana. Koliko je to imalo osnova i koliko je to ostvareno, biće obrađeno na predavanju, kao i to koliko je Rusija svojom autentičnošću doprinela svetkoj civilizaciji.\nPREDSTAVLJANJE NOVE KNJIGE VLADIMIRA PIŠTALA ZNAČENJE DŽOKERA U NOVOM SADU


Popis stanovništva u BiH: Za dva dana nevladine organizacije primile 50 prijava o nepravilnostima – Radio Feral\n02/10/2013 Mirza Musanovic 0 Comment\nPopis monitor od jučer je registrovao oko 50 prijava o nepravilnostima pri popisu stanovništva u BiH koji traje od 1. do 15. oktobra. Kako su rekli aktivisti ovog monitoring tima, najviše je prijava o neobučenim popisivačima, te o popisivačima koji ne rade u skladu sa propisima.\nGrađani su se žalili i komisijama koje djeluju pri općinama, ali im je u nekoliko slučajeva rečeno da komisije ne mogu da reaguju, jer nemaju uvid u popisne listiće koje popisivači nose svojim kućama.\nZbog niza nepravilnosti uočenih tokom prva dva dana popisa, među kojima je najdrastičnija ona da popisivači nose kućama listiće, koalicija Jednakost, koju čini grupa nevladinih organizacija, uputila je otvoreni poziv građanima da odbiju popisivačima otkrivati svoje lične podatke dok se ne obezbijede uslovi za njihovo skladištenje i nadzor u skladu sa zakonom.\nKoalicija od Agencije za statistiku BiH zahtijeva da hitno osigura da svi popisivači potpišu ugovore o radu i izjave o povjerljivosti podataka u skladu sa zakonom, da hitno osigura da sve lokalne popisne komisije obezbijede prostor za skladištenje popisnica u skladu sa zakonom, da poništi sve popisnice koje su do sada popunjene i o tome obavijesti oštećene građane, da osigura da sve osobe koje su do sada popisane u nezakonitim uslovima, budu ponovo popisane u skladu sa zakonom.\nDok se ovi zahtjevi ne ispune, koalicija smatra da je popis “apsolutno nezakonit”, te poručuju da “niko nema pravo uslovljavati građane i građanke da u njemu učestvuju i tako pristaju na kršenje sopstvenih zakonom garantovanih prava”.\nDrastičan primjer nepravilnosti prijavljen je u Srebrenici gdje su popisivači popunjavali listiće u restoranu, zbog čega je popisni materijal oduzet od jedne popisivačice, dok se druga udaljila sa mjesta prije nego što su došli članovi Komisije.\nOvo je prvi popis u BiH od proglašenja nezavisnosti i prvi popis koji se provodi nakon 22 godine.\n← Saznajte šta su bh. lideri dogovorili na sastanku u Briselu\nMalo poznate činjenice o reprezentaciji BiH →\nUhapšen policijski komesar TK i još tri pripadnika MUP-a\n15/05/2015 Mirza Musanovic 0


Investiciono-razvojni fond Crne Gore (IRF) obezbedio je kredit u vrednosti od 50 miliona evra za podršku zelenom oporavku i dekarbonizaciji privrede. Zajam bi trebalo da pomogne malim preduzećima da sprovedu mere za uštede energije i da se brže oporave od posledica pandemije COVID-19.\nEvropska investiciona banka (EIB) pozajmiće 50 miliona evra Investiciono-razvojnom fondu Crne Gore koji će ih onda iskoristiti da finansira firme u sektorima infrastrukture, industrije, transporta, inovacija, poljoprivrede i turizma.\nMala i srednja preduzeća maće priliku da iskoriste ovaj novac za rešavanje problema likvidnosti, povećaju konkurentnost i unaprede energetsku efikasnostu, saopštio je IRF.\nZajam će takođe pomoći u stvaranju novih mogućnosti zapošljavanja mladih\nOvo je drugi zajam koji je IRF dobio od EIB-a od početka pandemije, nakon prvih 50 miliona evra u septembru 2020. Prvi kredit iskorišćen je za podršku oporavka više od 150 crnogorskih malih i srednjih preduzeća.\nNajnoviji zajam će takođe pomoći da se stvore nove mogućnosti za zapošljavanje mladih kroz posebne uslove zajma obezbeđene u okviru Evropske inicijative za zapošljavanje i obuku mladih za Zapadni Balkan (EYET). Francuska agencija za razvoj, takođe, sufinansira IRF i pruža mu tehničku pomoć u razvoju strategije, smernica i resursa za ulaganja u klimatske akcije.\nIRF je prvi na Zapadnom Balkanu dobio finansiranja EIB-a za klimatsku akciju\nIrena Radović, izvršna direktorka Investiciono-razvojnog fonda Crne Gore, rekla je da ekonomska kriza izazvana pandemijom COVID-19 i dalje predstavlja izvor neizvesnosti, ali i priliku za Crnu Goru da obezbedi otporan, inkluzivan i zeleni oporavak.\nIRF je ponosan što preuzima vodeću ulogu u zelenoj tranziciji i ekonomskoj transformaciji u bliskoj saradnji sa EIB i što je prvi potpisnik ovakvog kredita za klimatsku akciju na Zapadnom Balkanu, rekla je Radović.\nPotpredsednica EIB-a Lilyana Pavlova, koja je odgovorna za rad banke u Crnoj Gori, rekla je da kredit rešava dva najvažnija globalna ekonomska i socijalna pitanja našeg vremena – oporavak od COVID-19 i klimatsko delovanje.\nPotpisivanju ugovora o kreditu prisustvovao je i Milojko Spajić, ministar finansija i socijalne zaštite Crne Gore.\nTagovi: dekarbonizacija, EIB, investicije, kredit, zeleni oporavak\nPočetna » Klimatske promene » Crna Gora obezbedila 50 miliona evra za zeleni oporavak i dekarbonizaciju


Elektroprivreda Republike Srpske izlazi na Bečku berzu – Bankar.rs\nHome/ANALIZE/Elektroprivreda Republike Srpske izlazi na Bečku berzu\nElektroprivreda Republike Srpske izlazi na Bečku berzu\nElektroprivreda Republike Srpske emitovaće obveznice na Bečkoj berzi, potvrdila je ministarka finansija Zora Vidović i kazala da je takva ideja pozitivno ocenjena na sednici Vlade.\nPrema navodima medija, reč je o obveznicama u iznosu od 140 miliona evra koji bi bili namenjeni učešću Elektroprivrede u izgradnji hidroelektrana Dabar i Bistrica. Sporazumi o gradnji potpisani su sa dve kineske kompanije.\nEmitovanje obveznica na Bečkoj berzi je dobro za Elektroprivredu RS, kaže ministarka finansija. Odbacila je navode o potrebi ili zahtevu ovog preduzeća za izdavanje garancija Vlade RS za ovo zaduženje.\nNakon što su sklopljeni sporazumi sa kineskim kompanijama za gradnju dve HE obaveza Elektroprivrede je da obezbedi 15% novca. Pod kojim uslovima Elektropriveda izlazi na Bečku berzu iz kompanije nema još odgovora.\nbecka berza elektroprivreda republike srpske Republika Srpska